title: Byla C-503/14: 2016 m. gruodžio 21 d. Teisingumo Teismo (ketvirtoji kolegija) sprendimas byloje Europos Komisija/Portugalijos Respublika (Valstybės įsipareigojimų neįvykdymas — SESV 21, 45 ir 49 straipsniai — Europos ekonominės erdvės susitarimo 28 ir 31 straipsniai — Laisvas asmenų judėjimas — Laisvas darbuotojų judėjimas — Įsisteigimo laisvė — Fizinių asmenų iš keitimosi akcijomis gauto kapitalo prieaugio apmokestinimas — Fizinių asmenų perdavus visą turtą, susijusį su ūkinės ir profesinės veiklos vykdymu, gauto kapitalo prieaugio apmokestinimas — Privačių asmenų persikėlimo mokestis — Mokesčio išieškojimas nedelsiant — Skirtingas fizinių asmenų, kurie keičiasi akcijomis ir išlaiko gyvenamąją vietą nacionalinėje teritorijoje, ir fizinių asmenų, kurie vykdo tokį keitimąsi ir perkelia savo gyvenamąją vietą į kitos Europos Sąjungos ar Europos ekonominės erdvės valstybės narės teritoriją, vertinimas — Skirtingas fizinių asmenų, perdavusių visą turtą, susijusį su individualios ūkinės veiklos vykdymu, bendrovei, turinčiai buveinę ar faktinę administraciją Portugalijos teritorijoje, ir fizinių asmenų, kurie tokį turtą perduoda bendrovei, turinčiai buveinę ar faktinę administraciją kitos Europos Sąjungos ar Europos ekonominės erdvės valstybės narės teritorijoje, vertinimas — Proporcingumas)

text:
               20.2.2017

               LT

               Europos Sąjungos oficialusis leidinys

               C 53/2

         2016 m. gruodžio 21 d. Teisingumo Teismo (ketvirtoji kolegija) sprendimas byloje Europos Komisija/Portugalijos Respublika

   (Byla C-503/14) (1)

   ((Valstybės įsipareigojimų neįvykdymas - SESV 21, 45 ir 49 straipsniai - Europos ekonominės erdvės susitarimo 28 ir 31 straipsniai - Laisvas asmenų judėjimas - Laisvas darbuotojų judėjimas - Įsisteigimo laisvė - Fizinių asmenų iš keitimosi akcijomis gauto kapitalo prieaugio apmokestinimas - Fizinių asmenų perdavus visą turtą, susijusį su ūkinės ir profesinės veiklos vykdymu, gauto kapitalo prieaugio apmokestinimas - Privačių asmenų persikėlimo mokestis - Mokesčio išieškojimas nedelsiant - Skirtingas fizinių asmenų, kurie keičiasi akcijomis ir išlaiko gyvenamąją vietą nacionalinėje teritorijoje, ir fizinių asmenų, kurie vykdo tokį keitimąsi ir perkelia savo gyvenamąją vietą į kitos Europos Sąjungos ar Europos ekonominės erdvės valstybės narės teritoriją, vertinimas - Skirtingas fizinių asmenų, perdavusių visą turtą, susijusį su individualios ūkinės veiklos vykdymu, bendrovei, turinčiai buveinę ar faktinę administraciją Portugalijos teritorijoje, ir fizinių asmenų, kurie tokį turtą perduoda bendrovei, turinčiai buveinę ar faktinę administraciją kitos Europos Sąjungos ar Europos ekonominės erdvės valstybės narės teritorijoje, vertinimas - Proporcingumas))
   (2017/C 053/02)
   Proceso kalba: portugalų

      Šalys

      Ieškovė: Europos Komisija, atstovaujama G. Braga da Cruz ir W. Roels

      Atsakovė: Portugalijos Respublika, atstovaujama L. Inez Fernandes, M. Rebelo ir J. Martins da Silva

      Atsakovės pusėje įstojusi į bylą šalis:Vokietijos Federacinė Respublika, atstovaujama T. Henze ir K. Petersen

      Rezoliucinė dalis

               1.

               Priimdama ir palikdama galioti Código do Imposto sobre o Rendimento das Pessoas Singulares (Fizinių asmenų pajamų mokesčio kodeksas) 10 straipsnio 9 dalies a punktą, pagal kurį mokesčių mokėtojas, prarandantis rezidento statusą Portugalijos teritorijoje, mokesčių tikslais už tuos metus, kai prarado rezidento statusą, kapitalo prieaugio kategorijoje turi įtraukti į apskaitą sumą, kuri pagal šio kodekso 10 straipsnio 8 dalį nebuvo apmokestinta keičiantis akcijomis, Portugalijos Respublika neįvykdė įsipareigojimų pagal SESV 21, 45 ir 49 straipsnius ir 1992 m. gegužės 2 d. Europos ekonominės erdvės susitarimo 28 ir 31 straipsnius.

               2.

               Priimdama ir palikdama galioti to paties kodekso 38 straipsnio 1 dalies a punktą, pagal kurį šioje nuostatoje numatytas mokesčio atidėjimas taikomas tik fiziniams asmenims, perduodantiems visą turtą, susijusį su jų individualiai vykdoma verslo ir profesine veikla, bendrovei, kurios registruota buveinė ir faktinė administracija yra Portugalijos teritorijoje, Portugalijos Respublika neįvykdė įsipareigojimų pagal SESV 49 straipsnį ir Europos ekonominės erdvės susitarimo 31 straipsnį.

               3.

               Priteisti iš Portugalijos Respublikos padengti savo ir Europos Komisijos patirtas bylinėjimosi išlaidas.

               4.

               Vokietijos Federacinė Respublika padengia savo bylinėjimosi išlaidas.

      (1)  OL C 16, 2015 1 19.


title: Byla T-316/11: 2011 m. rugsėjo 16 d. Bendrojo Teismo sprendimas byloje Kadio Morokro prieš Tarybą (Bendra užsienio ir saugumo politika — Ribojamosios priemonės, priimtos atsižvelgiant į padėtį Dramblio Kaulo Krante — Lėšų įšaldymas — Pareiga motyvuoti)

text:
               29.10.2011

               LT

               Europos Sąjungos oficialusis leidinys

               C 319/19

         2011 m. rugsėjo 16 d. Bendrojo Teismo sprendimas byloje Kadio Morokro prieš Tarybą

   (Byla T-316/11) (1)

   (Bendra užsienio ir saugumo politika - Ribojamosios priemonės, priimtos atsižvelgiant į padėtį Dramblio Kaulo Krante - Lėšų įšaldymas - Pareiga motyvuoti)
   2011/C 319/39
   Proceso kalba: prancūzų

      Šalys

      Ieškovas: Mathieu Kadio Morokro (Cocody, Dramblio Kaulo Krantas), atstovaujamas advokatų S. Le Damany

      Atsakovė: Europos Sąjungos Taryba, atstovaujama B. Driessen ir G. Étienne

      Dalykas

   Prašymas panaikinti, pirma, 2011 m. balandžio 6 d. Tarybos sprendimą 2011/221/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui (OL L 93, p. 20), ir, antra, 2011 m. balandžio 6 d. Tarybos reglamentą (ES) Nr. 330/2011, kuriuo iš dalies keičiamas Reglamentas (EB) Nr. 560/2005, nustatantis tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante (OL L 93, p. 10), kiek jie susiję su ieškovu.

      Sprendimo rezoliucinė dalis

               1.

               Panaikinti 2011 m. balandžio 6 d. Tarybos sprendimą 2011/221/BUSP, kuriuo iš dalies keičiamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui, ir 2011 m. balandžio 6 d. Tarybos reglamentą (ES) Nr. 330/2011, kuriuo iš dalies keičiamas Reglamentas (EB) Nr. 560/2005, nustatantis tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante, tiek, kiek jie susiję su M. Kadio Morokro.

               2.

               Sprendimo 2011/221, kiek jis susijęs su M. Kadio Morokro, galiojimas turi būti pratęstas tol, kol įsigalios Reglamento Nr. 330/2011 panaikinimas.

               3.

               Europos Sąjungos Taryba padengia savo ir M. Kadio Morokro bylinėjimosi išlaidas.

      (1)  OL C 226, 2011 7 30.


title: Byla C-259/13: 2014 m. vasario 6 d. Teisingumo Teismo pirmininko nutartis byloje (Elena Recinto-Pfingsten (Vokietija) prašymas priimti prejudicinį sprendimą) Elena Recinto-Pfingsten prieš Swiss International Air Lines AG

text:
               14.4.2014

               LT

               Europos Sąjungos oficialusis leidinys

               C 112/26

         2014 m. vasario 6 d. Teisingumo Teismo pirmininko nutartis byloje (Elena Recinto-Pfingsten (Vokietija) prašymas priimti prejudicinį sprendimą) Elena Recinto-Pfingsten prieš Swiss International Air Lines AG

   (Byla C-259/13) (1)

   2014/C 112/33
   Proceso kalba: vokiečių
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 260, 2013 9 7.


title: Byla C-558/07 2007 m. gruodžio 17 d. High Court of Justice (Queen's Bench Division) Administrative Court (Jungtinė Karalystė) pateiktas prašymas priimti prejudicinį sprendimą byloje S.P.C.M. SA, C.H. Erbslöh KG, Lake Chemicals and Minerals Limited, Hercules Incorporated prieš Secretary of State for Environment, Food and Rural Affairs

text:
               23.2.2008

               LT

               Europos Sąjungos oficialusis leidinys

               C 51/36

         2007 m. gruodžio 17 d.High Court of Justice (Queen's Bench Division) Administrative Court (Jungtinė Karalystė) pateiktas prašymas priimti prejudicinį sprendimą byloje S.P.C.M. SA, C.H. Erbslöh KG, Lake Chemicals and Minerals Limited, Hercules Incorporated prieš Secretary of State for Environment, Food and Rural Affairs

   (Byla C-558/07)
   (2008/C 51/60)
   Proceso kalba: anglų
   Prašymą priimti prejudicinį sprendimą pateikęs teismas
   High Court of Justice (Queen's Bench Division) Administrative Court
   Šalys pagrindinėje byloje

      Ieškovai: S.P.C.M. SA, C.H. Erbslöh KG, Lake Chemicals and Minerals Limited, Hercules Incorporated

      Atsakovas: Secretary of State for Environment, Food and Rural Affairs

   Prejudiciniai klausimai

               1.

               Atsižvelgiant į tai, kad REACH reglamento (1) II antraštinės dalies reikalavimai, susiję su registravimu, polimerams netaikomi vadovaujantis šio reglamento 2 straipsnio 9 dalimi, ar 6 straipsnio 3 dalies nuoroda į „monomerą (-us)“ reiškia:

                           a)

                           reagavusius monomerus, tai yra monomerus, kurie sureagavo tarpusavyje taip, kad yra neatskiriami nuo polimero, kuriam priklauso;

                           b)

                           nereagavusius monomerus, tai yra monomerus, kurie liko po polimerizacijos ir užsibaigus reakcijai išsaugo savo cheminę tapatybę ir savybes, kurios skiriasi polimero; ar

                           c)

                           tiek reagavusius monomerus, tiek nereagavusius monomerus?

               2.

               Jei į pirmą klausimą atsakoma, kaip nurodyta a arba c punktuose, ar 6 straipsnio 3 dalies taikymas polimerų gamintojams arba importuotojams nėra neteisėtas dėl to, kad šie reikalavimai yra neracionalūs, diskriminuojantys arba neproporcingi?

      (1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB.


title: 2014 m. rugsėjo 24 d. Teismo sprendimas, byloje E-7/14 – ELPA priežiūros institucija prieš Norvegijos Karalystę (EEE valstybės įsipareigojimų nevykdymas – Laisvė teikti paslaugas – EEE susitarimo 36 straipsnis – Nesumažintas Norvegijos gyventojų laikinai į Norvegiją įvežtų išsinuomotų variklinių transporto priemonių registracijos mokestis)

text:
               16.4.2015

               LT

               Europos Sąjungos oficialusis leidinys

               C 122/5

         TEISMO SPRENDIMAS
   2014 m. rugsėjo 24 d.
   byloje E-7/14
   ELPA priežiūros institucija prieš Norvegijos Karalystę
   (EEE valstybės įsipareigojimų nevykdymas – Laisvė teikti paslaugas – EEE susitarimo 36 straipsnis – Nesumažintas Norvegijos gyventojų laikinai į Norvegiją įvežtų išsinuomotų variklinių transporto priemonių registracijos mokestis)
   (2015/C 122/06)
   Byloje E-7/14 ELPA priežiūros institucija prieš Norvegijos Karalystę – PRAŠYMAS pripažinti, kad nepanaikinusi nacionalinių taisyklių, kuriose nustatyta, jog Norvegijos gyventojų laikinai į Norvegiją įvežtų išsinuomotų variklinių transporto priemonių, kurios registruotos užsienyje, registracijos mokestis turi būti mokamas visas, o tais atvejais, kai transporto priemonės neketinama nuolat naudoti daugiausia Norvegijoje ir kai ji faktiškai taip nenaudojama, asmuo neturi teisės į mokesčio sumažinimą ar grąžinimą, Norvegijos Karalystė neįvykdė įsipareigojimų pagal EEE 36 straipsnį, – Teismas, kurį sudaro pirmininkas Carlas Baudenbacheris ir teisėjai Peras Christiansenas bei Pállis Hreinssonas (teisėjas pranešėjas), 2014 m. rugsėjo 24 d. priėmė sprendimą, kurio rezoliucinė dalis yra tokia:
   Teismas:

               1.

               Pripažįsta, kad nepanaikinusi nacionalinių taisyklių, kuriose nustatyta, jog Norvegijos gyventojų laikinai į Norvegiją įvežtų išsinuomotų variklinių transporto priemonių, kurios registruotos užsienyje, registracijos mokestis turi būti mokamas visas, o tais atvejais, kai transporto priemonės neketinama nuolat naudoti daugiausia Norvegijoje ir kai ji faktiškai taip nenaudojama, asmuo neturi teisės į mokesčio sumažinimą ar grąžinimą, Norvegijos Karalystė neįvykdė įsipareigojimų pagal EEE 36 straipsnį.

               2.

               Nurodo Norvegijos Karalystei padengti bylinėjimosi išlaidas.


title: Byla T-71/13: 2013 m. vasario 7 d. pareikštas ieškinys byloje Anapurna prieš VRDT — Annapurna (ANNAPURNA)

text:
               6.4.2013

               LT

               Europos Sąjungos oficialusis leidinys

               C 101/25

         2013 m. vasario 7 d. pareikštas ieškinys byloje Anapurna prieš VRDT — Annapurna (ANNAPURNA)

   (Byla T-71/13)
   2013/C 101/54
   Kalba, kuria surašytas ieškinys: anglų

      Šalys

      Ieškovė: Anapurna GmbH (Berlynas, Vokietija), atstovaujama advokatų P. Ehrlinger ir T. Hagen

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Annapurna SpA (Pratas, Italija)

      Reikalavimai

   Ieškovė Bendrojo Teismo prašo:

               —

               panaikinti ginčijamą 2012 m. gruodžio 3 d. VRDT penktosios apeliacinės tarybos sprendimą tiek, kiek juo Bendrijos prekių ženklo Nr. 001368166 ANNAPURNA registracija palikta galioti ir ji nepripažinta negaliojančia 18 klasės prekėms „krepšiai“, 24 klasės prekėms „lovatiesės ir patalynė“ ir 25 klasės prekėms „drabužiai, galvos apdangalai, šliurės“,

               —

               nurodyti įstojusiai į bylą šaliai padengti bylinėjimosi išlaidas, įskaitant tas, kurios buvo patirtos vykstant apeliacinei procedūrai,

               —

               nurodyti atsakovei pateikti įrodymą (dokumentus) dėl naudojimo, kurį vykstant registracijos pripažinimo negaliojančia procedūrai pateikė įstojusi į bylą šalis.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas panaikinti jo registraciją: žodinis prekių ženklas ANNAPURNA 3, 18, 24 ir 25 klasių prekėms — Bendrijos prekių ženklo paraiškos Nr. 1 368 166.

      Bendrijos prekių ženklo savininkė: kita procedūros Apeliacinėje taryboje šalis.

      Šalis, prašanti panaikinti Bendrijos prekių ženklo registraciją: ieškovė.

      Anuliavimo skyriaus sprendimas: iš dalies panaikinti Bendrijos prekių ženklo registraciją.

      Apeliacinės tarybos sprendimas: iš dalies panaikinti ginčijamą sprendimą ir panaikinti Bendrijos prekių ženklo registraciją kitų prekių atžvilgiu.

      Ieškinio pagrindai: Tarybos reglamento Nr. 207/2009 51 straipsnio 1 dalies a punkto pažeidimas.


title: Byla C-60/17: 2017 m. vasario 6 d. Tribunal Superior de Justicia de Galicia (Ispanija) pateiktas prašymas priimti prejudicinį sprendimą byloje Ángel Somoza Hermo ir Ilunión Seguridad S.A./Esabe Vigilancia S.A. ir Fondo de Garantía Salarial (FOGASA)

text:
               18.4.2017

               LT

               Europos Sąjungos oficialusis leidinys

               C 121/16

         2017 m. vasario 6 d.Tribunal Superior de Justicia de Galicia (Ispanija) pateiktas prašymas priimti prejudicinį sprendimą byloje Ángel Somoza Hermo ir Ilunión Seguridad S.A./Esabe Vigilancia S.A. ir Fondo de Garantía Salarial (FOGASA)

   (Byla C-60/17)
   (2017/C 121/23)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Superior de Justicia de Galicia

      Šalys pagrindinėje byloje

      Apeliantai: Ángel Somoza Hermo, Ilunión Seguridad S.A.

      Atsakovai: Esabe Vigilancia S.A., Fondo de Garantía Salarial (FOGASA)

      Prejudiciniai klausimai

               1.

               Ar 2001 m. kovo 12 d. Tarybos direktyvos 2001/23/EB (1) dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo 1 straipsnio 1 dalis taikoma, kai įmonė baigia teikti paslaugas klientui, nes nutraukiama paslaugų teikiamo sutartis vykdant veiklą, kuri iš esmės grindžiama darbo jėga (patalpų apsauga), ir kai naujasis paslaugų teikėjas perima didžiąją dalį darbuotojų tam, kad jie teiktų tokias paslaugas, jeigu toks darbo sutarčių perėmimas atliekamas dėl Convenio colectivo de trabajo del sector de seguridad įtvirtintos imperatyvios normos?

               2.

               Teigiamai atsakius į pirmąjį klausimą: jei valstybės narės teisės aktuose, kuriais perkeliama direktyva, nurodyta, kaip numatyta Direktyvos 2001/23/EB 3 straipsnio 1 dalyje, kad po perdavimo dienos perdavėjas ir perėmėjas yra solidariai atsakingi už įsipareigojimus, įskaitant susijusius su darbo užmokesčius, iki perdavimo dienos kilusius iš darbo sutarčių, galiojančių perdavimo dieną, ar su minėta direktyvos 3 straipsnio 1 dalimi suderinamas aiškinimas, pagal kurį solidarioji atsakomybė už ankstesnius įsipareigojimus netaikoma tada, kai didžiąją dalį darbuotojų naujasis kontrahentas privalo perimti pagal atitinkamo sektoriaus kolektyvinę sutartį, o minėtos kolektyvinės sutarties tekste nenumatyta tokia solidarioji atsakomybė už iki perdavimo atsiradusius įsipareigojimus?

      (1)  OL L 82, 2001, p. 16; 2004 m. specialusis leidimas lietuvių k., 5 sk., 4 t., p. 98.


title: Byla T-396/09: 2009 m. spalio 6 d. pareikštas ieškinys byloje Vereniging Milieudefensie ir Stichting Stop Luchtverontreiniging Utrecht prieš Europos Bendrijų Komisiją

text:
               5.12.2009

               LT

               Europos Sąjungos oficialusis leidinys

               C 297/28

         2009 m. spalio 6 d. pareikštas ieškinys byloje Vereniging Milieudefensie ir Stichting Stop Luchtverontreiniging Utrecht prieš Europos Bendrijų Komisiją

   (Byla T-396/09)
   2009/C 297/41
   Proceso kalba: olandų

      Šalys

      Ieškovės: Vereniging Milieudefensie (Amsterdamas, Nyderlandai) ir Stichting Stop Luchtverontreiniging Utrecht (Utrechtas, Nyderlandai), atstovaujamos advokato A. van den Biesen

      Atsakovė: Europos Bendrijų Komisija

      Ieškovių reikalavimai

               —

               Pripažinti ieškinį pagrįstu.

               —

               Panaikinti šioje byloje ginčijamą 2009 m. liepos 28 d. Komisijos priimtą sprendimą C (2009) 6121.

               —

               Įpareigoti Komisiją nuspręsti dėl prašymo atlikti vidaus peržiūrą esmės per Pirmosios instancijos teismo nustatytą terminą.

               —

               Priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškovės yra dvi aplinkos apsaugos srityje veikiančios organizacijos, kurios pagal Reglamento Nr. 1367/2006 (1) 10 straipsnio 1 dalį paprašė atsakovės peržiūrėti jos ankstesnį, 2009 m. balandžio 7 d. priimtą sprendimą C (2009) 2560, kuriuo ši suteikė Nyderlandams teisę atidėti terminą pagal Direktyvą 2008/50/EB (2) jiems tenkančioms pareigoms, susijusioms su aplinkos oro kokybės pagerinimu, įgyvendinti. Ieškovės ginčija Komisijos sprendimą, kuriuo jų prašymas peržiūrėti ankstesnį Nyderlandams skirtą sprendimą pripažintas nepriimtinu.
   Ieškiniui pagrįsti ieškovės visų pirma tvirtina, kad ginčijamame sprendime Komisija nesirėmė Reglamento Nr. 1367/2006 2 straipsnio 1 dalies c punkte numatytu taikymo srities apribojimu, todėl 2009 m. balandžio 7 d. Sprendimas nebuvo priimtas vykdant teisės aktų leidybos funkcijas.
   Ieškovės taip pat teigia, kad 2009 m. balandžio 7 d. Sprendimas yra individualaus, o ne bendro pobūdžio aktas.
   Pagaliau ieškovės tvirtina, kad tuo atveju, kai antrinės Bendrijos teisės nuostata neatitinka Tarybos (3) patvirtintos Orhuso konvencijos, atitinkama nuostata turi būti aiškinama pagal minėtą konvenciją, o tuo atveju, kai tai neįmanoma, Bendrijos organai ir institucijos privalo konvenciją taikyti tiesiogiai. Todėl ieškovės mano, kad Reglamento Nr. 1367/2006 2 straipsnio 1 dalies g punktas neturi būti taikomas.

      (1)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, p. 13).

      (2)  2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje (OL L 152, p. 1; su pakeitimais — OL L 10, 2009 1 15, p. 35).

      (3)  2005/370/EB: 2005 m. vasario 17 d. Tarybos sprendimas dėl Konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais sudarymo Europos bendrijos vardu (OL L 124, p. 1).


title: Byla C-471/10: 2011 m. balandžio 7 d. Teisingumo Teismo pirmininko nutartis byloje ( Unabhängiger Verwaltungssenat Salzburg (Austrija) prašymas priimti prejudicinį sprendimą) Martin Wohl, Ildiko Veres prieš Magistrat der Stadt Salzburg, dalyvaujant Finanzamt Salzburg-Stadt

text:
               16.7.2011

               LT

               Europos Sąjungos oficialusis leidinys

               C 211/21

         2011 m. balandžio 7 d. Teisingumo Teismo pirmininko nutartis byloje (Unabhängiger Verwaltungssenat Salzburg (Austrija) prašymas priimti prejudicinį sprendimą) Martin Wohl, Ildiko Veres prieš Magistrat der Stadt Salzburg, dalyvaujant Finanzamt Salzburg-Stadt

   (Byla C-471/10) (1)

   2011/C 211/46
   Proceso kalba: vokiečių
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 328, 2010 12 4.


title: Byla T-477/16: 2016 m. rugpjūčio 26 d. pareikštas ieškinys byloje Epsilon International/Komisija

text:
               31.10.2016

               LT

               Europos Sąjungos oficialusis leidinys

               C 402/49

         2016 m. rugpjūčio 26 d. pareikštas ieškinys byloje Epsilon International/Komisija

   (Byla T-477/16)
   (2016/C 402/58)
   Proceso kalba: anglų

      Šalys

      Ieškovė: Epsilon International SA (Marousi, Graikija), atstovaujama advokatų D. Bogaert ir A. Guillerme

      Atsakovė: Europos Komisija

      Reikalavimai

   Ieškovė Bendrojo Teismo prašo:

               1)

               Remiantis SESV 272 straipsniu:

                           —

                           pripažinti, kad Europos Komisijos Epsilon išmokėtos sumos pagal Išmokų susitarimus BRISEIDE, i-SCOPE ir SMART-ISLANDS yra reikalavimus atitinkančios išlaidos ir kad vykdydama šiuos susitarimus Epsilon nepadarė sisteminių klaidų,

                           —

                           pripažinti, kad Komisijos prašymas sugrąžinti sumas, sumokėtas pagal susitarimą BRISEIDE, yra visiškai nepagrįstas ir kad jos neturi būti sumokėtos Europos Komisijai,

                           —

                           pripažinti, kad Europos Komisijos sprendimai sustabdyti mokėjimus pagal Išmokų susitarimus i-LOCATE, eENV-Plus, GeoSmartCity ir c-SPACE yra nepagrįsti,

                           —

                           priteisti iš Komisijos sumas, kurias Epsilon sumokėjo atlikdama papildomą finansinį auditą, kad būtų paneigtos klaidingos išvados, kurias padarė Komisijos įgalioti auditoriai, ir kompensaciją neturtinei žalai, kurią Epsilon preliminariai ex aequo et bono vertina 10 000 EUR, atlyginti.

               2)

               Remiantis SESV 263 straipsniu, panaikinti 2016 m. birželio 17 d. Komisijos sprendimą (ref. Ares (2016)2835215) įtraukti Epsilon į Išankstinio nustatymo ir pašalinimo sistemos duomenų bazę (EDES).

      Ieškinio pagrindai ir pagrindiniai argumentai

   Grįsdama savo ieškinį SESV 272 straipsniu Epsilon nurodo, kad išvados, kurias padarė auditoriai ir patvirtino Europos Komisija ir kurios susijusios su personalo išlaidomis, kurios, kaip deklaruota, skirtos vykdyti BRISEIDE, SMART-ISLANDS ir i-SCOPE projektus, yra klaidingos. Konkrečiau kalbant, Epsilon teigia, kad nebuvo padaryta pažeidimų, susijusių su laiko registravimo sistema, produktyvių valandų ir valandinio tarifo apskaičiavimais, tuo, kad nebuvo sąskaitų už savininko darbą ir tuo, kad susitarimai, sudaryti su vidaus konsultantais, nebuvo užregistruoti mokesčių institucijoje. Bet kuriuo atveju nedidelių klaidų, susijusių su šių sutarčių vykdymu, negalima laikyti sistemine klaida.
   Be to, Epsilon ginčija Komisijos sprendimą sustabdyti mokėjimus už ES finansuojamų projektų i-LOCATE, eENV-Plus, GeoSmartCity ir c-SPACE vykdymą ir mano, kad jis teisiškai nepagrįstas.
   Galiausiai Epsilon prašo finansinės kompensacijos už jos dėl Komisijos sprendimų patirtą turtinę ir neturtinę žalą.
   Savo ieškinį grįsdama SESV 263 straipsniu Epsilon prašo Bendrojo Teismo panaikinti Komisijos sprendimą įtraukti Epsilon į Išankstinio nustatymo ir pašalinimo sistemos duomenų bazę (EDES) dėl nurodytų potencialiai sisteminių klaidų, padarytų vykdant minėtus projektus. Ieškovė mano, kad šis sprendimas pažeidžia proporcingumo principą ir teisę į gynybą.


title: 2005 m. gruodžio 15 d.  Teisingumo Teismo sprendimas (pirmoji kolegija), Byloje C-86/03 Graikijos Respublika prieš Europos Bendrijų Komisiją (Ieškinys dėl panaikinimo — Komisijos atsisakymas leisti naudoti Graikijos teritorijos dalyje sunkųjį mazutą, kuriame sieros kiekio riba yra 3,00 masės procentai — Direktyva 1999/32/EB — Sieros kiekis tam tikrose skystojo kuro rūšyse)

text:
               25.2.2006

               LT

               Europos Sąjungos oficialusis leidinys

               C 48/1

      TEISINGUMO TEISMO SPRENDIMAS

   (pirmoji kolegija)
   2005 m. gruodžio 15 d.
   Byloje C-86/03 Graikijos Respublika prieš Europos Bendrijų Komisiją (1)

   (Ieškinys dėl panaikinimo - Komisijos atsisakymas leisti naudoti Graikijos teritorijos dalyje sunkųjį mazutą, kuriame sieros kiekio riba yra 3,00 masės procentai - Direktyva 1999/32/EB - Sieros kiekis tam tikrose skystojo kuro rūšyse)
   (2006/C 48/02)
   Proceso kalba: graikų
   Byloje C-86/03 dėl 2003 m. vasario 26 d. pagal EB 230 straipsnį pareikšto ieškinio dėl panaikinimo Graikijos Respublika, atstovaujama P. Mylonopoulos ir A. Samoni-Rantou, prieš Europos Bendrijų Komisiją, atstovaujamą M. Konstantinidis ir G. Valero Jordana, palaikomą Europos Sąjungos Tarybos, atstovaujamos S. Kyriakopoulou ir B. Hoff-Nielsen, Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai N. Colneric, J. N. Cunha Rodrigues (pranešėjas), M. Ilešič ir E. Levits; generalinis advokatas A. Tizzano, sekretorius H. von Holstein, sekretorius pavaduotojas, 2005 m. gruodžio 15 d. priėmė sprendimą, kurio rezoliucinėje dalyje nurodyta:

               1.

               Atmesti ieškinį.

               2.

               Priteisti iš Graikijos Respublikos bylinėjimosi išlaidas.

               3.

               Europos Sąjungos Taryba padengia savo bylinėjimosi išlaidas.

      (1)  OL C 112, 2003 5 10.


title: Byla C-152/16: 2016 m. kovo 14 d. pareikštas ieškinys byloje Europos Komisija/Liuksemburgo Didžioji Hercogystė

text:
               30.5.2016

               LT

               Europos Sąjungos oficialusis leidinys

               C 191/13

         2016 m. kovo 14 d. pareikštas ieškinys byloje Europos Komisija/Liuksemburgo Didžioji Hercogystė

   (Byla C-152/16)
   (2016/C 191/17)
   Proceso kalba: prancūzų

      Šalys

      Ieškovė: Europos Komisija, atstovaujama J. Hottiaux

      Atsakovė: Liuksemburgo Didžioji Hercogystė

      Ieškovės reikalavimai

               —

               Pripažinti, kad nesukūrusi nacionalinio elektroninio kelių transporto įmonių registro ir dėl to jo nesujungusi su kitų valstybių narių nacionaliniais elektroniniais registrais, Liuksemburgo Didžioji Hercogystė neįvykdė įsipareigojimų pagal 2009 m. spalio 21 d. Europos Parlamento ir Tarybos reglamento (EB) Nr. 1071/2009, nustatančio bendrąsias profesinės vežimo kelių transportu veiklos sąlygų taisykles ir panaikinančio Tarybos direktyvą 96/26/EB (1), 16 straipsnio 1 ir 5 dalis.

               —

               Priteisti iš Liuksemburgo Didžiosios Hercogystės bylinėjimosi išlaidas.

      Ieškinio pagrindai ir pagrindiniai argumentai

   Remiantis Reglamento Nr. 1071/2009 16 straipsnio 1 dalimi, kiekviena valstybė narė turi nacionalinį elektroninį kelių transporto įmonių, kurioms valstybės narės įgaliota kompetentinga valdžios institucija yra išdavusi leidimus verstis profesine vežimo kelių transportu veikla, registrą.
   Remiantis Liuksemburgo valstybės atsakymu į oficialų pranešimą darytina išvada, kad toks nacionalinis registras nebuvo sukurtas.
   Todėl Liuksemburgo valstybė neįvykdė Reglamento Nr. 1071/2009 16 straipsnio 1 dalies.
   Remiantis Reglamento Nr. 1071/2009 16 straipsnio 5 dalimi, valstybės narės imasi visų reikiamų priemonių užtikrinti, kad nacionaliniai elektroniniai registrai būtų tarpusavyje sujungti ir jais būtų galima naudotis visoje Sąjungoje.
   Kadangi nėra nacionalinio registro, nekyla jokių abejonių, kad Liuksemburgo valdžia nesiėmė reikiamų priemonių savo nacionaliniam registrui, kuris neegzistuoja, sujungti su kitais nacionaliniais registrais.
   Todėl Liuksemburgo valstybė neįvykdė Reglamento Nr. 1071/2009 16 straipsnio 5 dalies.

      (1)  OL L 300, p. 51.


title: Byla F-14/12: 2012 m. vasario 4 d. pareikštas ieškinys byloje ZZ prieš Europos Audito rūmus

text:
               12.5.2012

               LT

               Europos Sąjungos oficialusis leidinys

               C 138/33

         2012 m. vasario 4 d. pareikštas ieškinys byloje ZZ prieš Europos Audito rūmus

   (Byla F-14/12)
   2012/C 138/75
   Proceso kalba: vokiečių

      Šalys

      Ieškovas: ZZ, atstovaujamas advokato O. Mader

      Atsakovas: Europos Audito rūmai

      Ginčo dalykas bei aprašymas

   Atsakovo sprendimo nepaaukštinti ieškovo pareigų į AD 13 lygį per 2011 m. pareigų paaukštinimo procedūrą panaikinimas.

      Ieškovo reikalavimai

               —

               Panaikinti 2011 m. gegužės 26 d. atsakovo sprendimą nepaaukštinti ieškovo pareigų į AD 13 lygį per 2011 m. pareigų paaukštinimo procedūrą;

               —

               panaikinti 2011 m. lapkričio 18 d. atsakovo sprendimą, kuriuo jis patvirtino 2011 m. į AD 13 lygį paaukštinamų pareigūnų skaičių, dėl ko 2011 m. gegužės 26 d. ieškovo skundas buvo atmestas;

               —

               priteisti iš Europos Audito rūmų bylinėjimosi išlaidas.


title: Byla C-137/11: 2011 m. kovo 21 d. Cour du travail de Bruxelles pateiktas prašymas priimti prejudicinį sprendimą byloje Partena ASBL prieš Les Tartes de Chaumont-Gistoux SA

text:
               18.6.2011

               LT

               Europos Sąjungos oficialusis leidinys

               C 179/9

         2011 m. kovo 21 d.Cour du travail de Bruxelles pateiktas prašymas priimti prejudicinį sprendimą byloje Partena ASBL prieš Les Tartes de Chaumont-Gistoux SA

   (Byla C-137/11)
   2011/C 179/15
   Proceso kalba: prancūzų

      Prašymą priimti prejudicinį sprendimą pateikęs teismas

      Cour du travail de Bruxelles

      Šalys pagrindinėje byloje

      Apeliantė: Partena ASBL

      Atsakovė: Les Tartes de Chaumont-Gistoux SA

      Prejudiciniai klausimai

               1.

               Ar pagal Reglamento Nr. 1408/71 (1) 13 ir paskesnius straipsnius, pirmiausia 14c straipsnį, valstybė narė gali, vykdydama jai suteiktą kompetenciją nustatyti apmokestinimo pagal socialinės apsaugos sistemą, jos taikomą savarankišką veiklą vykdantiems asmenims, sąlygas, „šioje valstybėje apmokestinamos bendrovės administravimą iš užsienio“ prilyginti veiklai jos teritorijoje?

               2.

               Ar 1967 m. liepos 27 d. Karaliaus dekreto Nr. 38, kuriuo nustatomas savarankiškai dirbančių asmenų statusas, 3 straipsnio 1 dalies ketvirta pastraipa suderinama su Europos Sąjungos teise, pirmiausia su SESV 21 straipsnyje įtvirtinamomis judėjimo ir apsigyvenimo laisvėmis, jei pagal ją kitoje valstybėje narėje gyvenančiam ir Belgijoje apmokestinamą bendrovę administruojančiam asmeniui neleidžiama nuginčyti prezumpcijos dėl apmokestinimo kaip savarankiškai dirbančio asmens, nors Belgijoje gyvenantis asmuo, kuris neadministruoja iš užsienio šios bendrovės šią prezumpciją gali nuginčyti ir pateikti įrodymų, kad jis nevykdo savarankiškos veiklos, kaip tai suprantama pagal Karaliaus dekreto Nr. 38 3 straipsnio 1 dalies pirmą pastraipą?

      (1)  1971 m. birželio 14 d. Tarybos Reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35)


title: Byla C-314/11 P: 2012 m. gruodžio 19 d. Teisingumo Teismo (pirmoji kolegija) sprendimas byloje Europos Komisija prieš Planet AE (Apeliacinis skundas — Europos Sąjungos finansinių interesų apsauga — Su įmone susijusios rizikos lygio nustatymas — Išankstinio įspėjimo sistema — OLAF tyrimas — Sprendimai — Prašymai paskelbti W1a ir W1b įspėjimus — Ginčytini teisės aktai — Priimtinumas)

text:
               16.2.2013

               LT

               Europos Sąjungos oficialusis leidinys

               C 46/6

         2012 m. gruodžio 19 d. Teisingumo Teismo (pirmoji kolegija) sprendimas byloje Europos Komisija prieš Planet AE

   (Byla C-314/11 P) (1)

   (Apeliacinis skundas - Europos Sąjungos finansinių interesų apsauga - Su įmone susijusios rizikos lygio nustatymas - Išankstinio įspėjimo sistema - OLAF tyrimas - Sprendimai - Prašymai paskelbti W1a ir W1b įspėjimus - Ginčytini teisės aktai - Priimtinumas)
   2013/C 46/11
   Proceso kalba: graikų

      Šalys

      Apeliantė: Europos Komisija, atstovaujama D. Triantafyllou ir F. Dintilhac

      Kita proceso šalis: Planet AE, atstovaujama dikigoros V. Christianos,

      Dalykas

   Apeliacinis skundas dėl 2011 m. balandžio 13 d. Bendrojo Teismo (šeštoji kolegija) nutarties Planet prieš Komisiją (T-320/09), kuria Teismas atmetė Europos Komisijos nepriimtinumu pagrįstą prieštaravimą dėl ieškinio, kuriuo prašoma panaikinti Europos kovos su sukčiavimu tarnybai (OLAF) atlikus tyrimą Komisijos priimtus sprendimus, kuriais prašoma įtraukti ieškovę į išankstinio įspėjimo sistemą (EWS) atitinkamai paskelbiant W1a įspėjimą, o vėliau — W1b įspėjimą, pagal kuriuos galima nustatyti riziką, susijusią su ieškove, su kuria sudaryta viešojo paslaugų pirkimo sutartis dėl pagal MEDA programą finansuojamo institucijų ir sektorių modernizavimo Sirijoje projekto (OL 2005 S 203-199730).

      Rezoliucinė dalis

               1.

               Atmesti apeliacinį skundą.

               2.

               Priteisti iš Europos Komisijos bylinėjimosi išlaidas.

      (1)  OL C 238, 2011 8 13.


title: Byla C-108/06  2006 m. vasario 23 d.  pareikštas ieškinys byloje Europos Bendrijų Komisija prieš Nyderlandų Karalystę

text:
               20.5.2006

               LT

               Europos Sąjungos oficialusis leidinys

               C 121/3

         2006 m. vasario 23 d. pareikštas ieškinys byloje Europos Bendrijų Komisija prieš Nyderlandų Karalystę
   (Byla C-108/06)
   (2006/C 121/06)
   Proceso kalba: olandų
   Šalys

      Ieškovė: Europos Bendrijų Komisija, atstovaujama H. van Vliet ir F. Simonetti

      Atsakovė: Nyderlandų Karalystė
   Ieškovės reikalavimai

               —

               Pripažinti, kad nepriimdama 2001 m. birželio 27 d. Europos Parlamento ir Tarybos direktyvą 2001/42/EB dėl tam tikrų planų ir programų pasekmių aplinkai vertinimo (1) įgyvendinančių įstatymų ir kitų teisės aktų, arba, bet kuriuo atveju, apie šias nuostatas nepranešdama Komisijai, Nyderlandų Karalystė neįvykdė įsipareigojimų pagal šią direktyvą.

               —

               Priteisti iš Nyderlandų Karalystės bylinėjimosi išlaidas.

         Ieškinio pagrindai ir pagrindiniai argumentai
   Direktyvos perkėlimo į nacionalinę teisę terminas baigėsi 2004 m. liepos 21 d.

      (1)  OL L 197, p. 30.


title: Byla C-176/11: 2011 m. balandžio 14 d. Verwaltungsgerichtshof (Austrija) pateiktas prašymas priimti prejudicinį sprendimą byloje HIT hoteli, igralnice, turizem d.d. Nova Gorica ir HIT LARIX, prirejanje posebnih iger na sreco in turizem d.d. prieš Der Bundesminister für Finanzen

text:
               30.7.2011

               LT

               Europos Sąjungos oficialusis leidinys

               C 226/10

         2011 m. balandžio 14 d.Verwaltungsgerichtshof (Austrija) pateiktas prašymas priimti prejudicinį sprendimą byloje HIT hoteli, igralnice, turizem d.d. Nova Gorica ir HIT LARIX, prirejanje posebnih iger na sreco in turizem d.d. prieš Der Bundesminister für Finanzen

   (Byla C-176/11)
   2011/C 226/18
   Proceso kalba: vokiečių

      Prašymą priimti prejudicinį sprendimą pateikęs teismas

      Verwaltungsgerichtshof

      Šalys pagrindinėje byloje

      Ieškovės: HIT hoteli, igralnice, turizem d.d. Nova Gorica ir HIT LARIX, prirejanje posebnih iger na sreco in turizem d.d.

      Institucija atsakovė: Der Bundesminister für Finanzen (Federalinis finansų ministras)

      Prejudicinis klausimas

   Ar tokie valstybės narės teisės aktai, pagal kuriuos užsienyje įsteigtų lošimo namų reklama šioje valstybėje narėje leidžiama tik tada, jei jų įsteigimo vietose galiojančios įstatymų nuostatos dėl lošėjų apsaugos, atitinka šios valstybės narės teisės nuostatas, suderinami su laisve teikti paslaugas?


title: Sujungtos bylos T-314/04 ir T-414/04 2006 m. gruodžio 14 d. Pirmosios instancijos teismo sprendimas Vokietijos Federacinė Respublika prieš Europos Bendrijų Komisiją (Europos regioninės plėtros fondas — Finansinės paramos sumažinimas — Ieškinys dėl panaikinimo — Aktas, kurį galima ginčyti — Parengiamasis aktas — Nepriimtinumas)

text:
               30.12.2006

               LT

               Europos Sąjungos oficialusis leidinys

               C 331/35

         2006 m. gruodžio 14 d. Pirmosios instancijos teismo sprendimas Vokietijos Federacinė Respublika prieš Europos Bendrijų Komisiją

   (Sujungtos bylos T-314/04 ir T-414/04) (1)

   (Europos regioninės plėtros fondas - Finansinės paramos sumažinimas - Ieškinys dėl panaikinimo - Aktas, kurį galima ginčyti - Parengiamasis aktas - Nepriimtinumas)
   (2006/C 331/78)
   Proceso kalba: vokiečių
   Šalys

      Ieškovė: Vokietijos Federacinė Respublika, atstovaujama C.-D. Quassowski, padedamo advokato C. von Donat

      Atsakovė: Europos Bendrijų Komisija, atstovaujama G. Wilms ir L. Flynn
   Bylos dalykas
   Prašymai panaikinti dviejuose 2004 m. gegužės 17 d. ir rugpjūčio 9 d. Regioninės politikos generalinio direktorato laiškuose ieškovei tariamai išdėstytus sprendimus dėl finansinės paramos iš Europos regioninės plėtros fondo 2 Tikslo programai 1997-1999 Šiaurės Reinas-Vestfalija bei operacinei programai Resider II- Šiaurės Reinas-Vestfalija 1994-19999 sumažinimo ir atsisakymo išmokėti ieškovei atitinkamai 5 488 569,24 eurų ir 2 268 988,33 eurų likučius.
   Sprendimo rezoliucinė dalis

               1.

               Atmesti ieškinius kaip nepriimtinus.

               2.

               Komisija padengia savo bylinėjimosi išlaidas ir pusę ieškovės bylinėjimosi išlaidų. Ieškovė padengia pusę savo bylinėjimosi išlaidų.

      (1)  OL C 262, 2004 10 23.


title: Byla T-543/15: 2015 m. rugsėjo 18 d. pareikštas ieškinys byloje Lysoform Dr. Hans Rosemann ir kt./ECHA

text:
               7.12.2015

               LT

               Europos Sąjungos oficialusis leidinys

               C 406/36

         2015 m. rugsėjo 18 d. pareikštas ieškinys byloje Lysoform Dr. Hans Rosemann ir kt./ECHA

   (Byla T-543/15)
   (2015/C 406/36)
   Proceso kalba: anglų

      Šalys

      Ieškovės: Lysoform Dr. Hans Rosemann GmbH (Berlynas, Vokietija), Ecolab Deutschland GmbH (Monheimas), Schülke & Mayr GmbH (Norderštetas), Diversey Europe Operations BV (Amsterdamas, Nyderlandai), atstovaujamos advokatų K. Van Maldegem ir M. Grunchard

      Atsakovė: Europos cheminių medžiagų agentūra (ECHA)

      Reikalavimai

   Ieškovės Bendrojo Teismo prašo:

               —

               pripažinti ieškinį priimtinu ir pagrįstu;

               —

               panaikinti Europos cheminių medžiagų agentūros sprendimą įtraukti bendrovę Oxea, kurios buveinė yra Vokietijoje, į 2012 m. gegužės 22 d. Europos Parlamento ir Tarybos reglamento (ES) Nr. 528/2012 dėl biocidinių produktų tiekimo rinkai ir jų naudojimo 95 straipsnio 1 dalyje nurodytą veikliųjų medžiagų tiekėjų sąrašą;

               —

               priteisti iš ECHA bylinėjimosi išlaidas; ir

               —

               atsižvelgiant į ECHA apeliacinei komisijai pateiktą apeliaciją, pagal Bendrojo Teismo procedūros reglamento 69 straipsnį, visų pirma pagal 69 straipsnio d punktą, sustabdyti bylos nagrinėjimą, kol ECHA apeliacinė komisija nuspręs dėl apeliacinio skundo priimtinumo.

      Ieškinio pagrindai ir pagrindiniai argumentai

   Ieškovės teigia, kad leisdama įtraukti bendrovę į 2012 m. gegužės 22 d. Europos Parlamento ir Tarybos reglamento (ES) Nr. 528/2012 dėl biocidinių produktų tiekimo rinkai ir jų naudojimo 95 straipsnio 1 dalyje nurodytą sąrašą dėl konkrečios veikliosios medžiagos, ECHA pasielgė neteisėtai. Dėl jos padarytų pažeidimų nurodomi šie ieškinio pagrindai:

               1.

               Pirmasis pagrindas: ECHA netinkamai taikė taisykles, reikalaujančias, kad bendrovė pateiktų visus dokumentus pagal Reglamento (ES) Nr. 528/2012 95 straipsnį.

               2.

               Antrasis pagrindas: ECHA pažeidė nediskriminavimo principą, nes skirtingai vertino analogiškoje padėtyje esančias bendroves.

               3.

               Trečiasis pagrindas: buvo pažeisti Reglamento (ES) Nr. 528/2012 62, 63 ir 95 straipsniai, nes nepaisydama šio reglamento reikalavimų ECHA neužtikrino vienodos konkurencijos tarp konkrečios veikliosios medžiagos tyrimo programoje dalyvavusių ir nedalyvavusių bendrovių.


title: Byla T-643/15: 2015 m. lapkričio 13 d. pareikštas ieškinys byloje Dahllof/Parlamentas

text:
               8.2.2016

               LT

               Europos Sąjungos oficialusis leidinys

               C 48/57

         2015 m. lapkričio 13 d. pareikštas ieškinys byloje Dahllof/Parlamentas

   (Byla T-643/15)
   (2016/C 048/65)
   Proceso kalba: anglų

      Šalys

      Ieškovas: Staffan Dahllof (Kastrup, Danija), atstovaujamas advokatės N. Pirc Musar

      Atsakovas: Europos Parlamentas

      Reikalavimai

   Ieškovas Bendrojo Teismo prašo:

               —

               panaikinti 2015 m. rugsėjo 15 d. Europos Parlamento sprendimą A(2015)8678 C, kuriuo atmesta pakartotinė ieškovo paraiška dėl galimybės susipažinti su tam tikrais dokumentais, susijusiais su informacija apie Europos Parlamento narių kelionių išlaidas, pragyvenimui skirtas išmokas, bendrosioms išlaidoms padengti skirtas išmokas ir išlaidas, susijusias su personalo įdarbinimu,

               —

               remiantis Bendrojo Teismo procedūros reglamento 134 ir 140 straipsniais, priteisti iš Parlamento bylinėjimosi išlaidas, įskaitant į bylą įstojusių šalių patirtas išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi penkiais pagrindais.

               1.

               Pirmasis ieškinio pagrindas susijęs su Reglamento Nr. 1049/2001 (1) 4 straipsnio 1 dalies b punkto, siejamo su Reglamento Nr. 45/2001 (2) 8 straipsnio b punktu, pažeidimu, nes prašomi asmens duomenys pagal Bendrijos teisės aktus nesaugomi.

               2.

               Antrasis ieškinio pagrindas susijęs su Reglamento Nr. 1049/2001 4 straipsnio 1 dalies b punkto, siejamo su Reglamento Nr. 45/2001 8 straipsnio b punktu, pažeidimu, nes atsisakyta leisti susipažinti su prašoma informacija, nors atskleidimo sąlygos įvykdytos.

               3.

               Trečiasis ieškinio pagrindas susijęs su Reglamento Nr. 1049/2001 2 ir 4 straipsniuose, siejamuose su Reglamento Nr. 1049/2001 6 straipsnio 3 dalimi, nustatytos bendrosios pareigos išnagrinėti kiekvieną atskirą dokumentą pažeidimu.

               4.

               Ketvirtasis ieškinio pagrindas susijęs su Reglamento Nr. 1049/2001 4 straipsnio 6 dalies pažeidimu, nes atsisakymas leisti iš dalies susipažinti su prašomais dokumentais buvo nepagrįstas.

               5.

               Penktasis ieškinio pagrindas susijęs su pareigos motyvuoti, nustatytos Reglamento Nr. 1049/2001 7 straipsnio 1 dalyje ir 8 straipsnio 1 dalyje, pažeidimu, nes Parlamentas pasisakė ne dėl visų ieškovo argumentų.

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331).

      (2)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001, p. 1; 2004 m. specialusis leidimas lietuvių k., 13 sk., 26 t., p. 102).


title: Byla T-8/15: 2016 m. balandžio 12 d. Bendrojo Teismo sprendimas byloje Auyantepui Corp./EUIPO – Magda Rose (Mr Jones) (Europos Sąjungos prekių ženklas — Protesto procedūra — Vaizdinio Europos Sąjungos prekių ženklo „Mr Jones“ registracijos paraiška — Ankstesnis tarptautinis vaizdinis prekių ženklas „Jones“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               30.5.2016

               LT

               Europos Sąjungos oficialusis leidinys

               C 191/26

         2016 m. balandžio 12 d. Bendrojo Teismo sprendimas byloje Auyantepui Corp./EUIPO – Magda Rose (Mr Jones)

   (Byla T-8/15) (1)

   ((Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „Mr Jones“ registracijos paraiška - Ankstesnis tarptautinis vaizdinis prekių ženklas „Jones“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas))
   (2016/C 191/33)
   Proceso kalba: anglų

      Šalys

      Ieškovė: Auyantepui Corp., SA (Panama, Panama), atstovaujama advokato E. Manresa Medina

      Atsakovė: Europos Sąjungos intelektinės nuosavybės tarnyba, atstovaujama E. Zaera Cuadrado

      Kita procedūros VRDT apeliacinėje taryboje šalis, įstojusi į bylą Bendrajame Teisme: Magda Rose GmbH & Co. KG (Viena, Austrija), atstovaujama advokato R. Kornfeld

      Dalykas

   Ieškinys dėl 2014 m. spalio 28 d. Europos Sąjungos intelektinės nuosavybės tarnybos (EUIPO) antrosios apeliacinės tarybos sprendimo (byla R 49/2014-2), susijusio su protesto procedūra tarp Magda Rose GmbH & Co. KG ir Auyantepui Corp., SA.

      Rezoliucinė dalis

               1.

               Atmesti ieškinį.

               2.

               Priteisti iš Auyantepui Corp., SA bylinėjimosi išlaidas.

      (1)  OL C 118, 2015 4 13.


title: Byla C-685/13: 2013 m. gruodžio 27 d. Tribunal de première instance de Liège (Belgija) pateiktas prašymas priimti prejudicinį sprendimą byloje Belgacom SA prieš Commune de Fléron

text:
               1.3.2014

               LT

               Europos Sąjungos oficialusis leidinys

               C 61/6

         2013 m. gruodžio 27 d. Tribunal de première instance de Liège (Belgija) pateiktas prašymas priimti prejudicinį sprendimą byloje Belgacom SA prieš Commune de Fléron
   (Byla C-685/13)
   2014/C 61/09
   Proceso kalba: prancūzų

      Prašymą priimti prejudicinį sprendimą pateikęs teismas

   Tribunal de première instance de Liège

      Šalys pagrindinėje byloje

      Ieškovė: Belgacom S

      Atsakovė: Commune de Fléron

      Prejudicinis klausimas

   Ar pagal Leidimų direktyvos (1) nuostatas, konkrečiai pagal jos 13 straipsnį, kuriame reglamentuojama apmokestinimo mokesčiais už naudojimo teises ir teises įrengti įrenginius ant valstybinės ar privačios nuosavybės ar po ja tvarka, draudžiama valstybės narės vietos savivaldos institucijoms savivaldybės tarybos nutarimu nustatyti mobiliojo ryšio operatoriams vienkartinį mokestį, kurio dydis — 2 500 eurų už bokštą ar stiebą ir kurio apmokestinimo momentas yra buvimas savivaldybės teritorijoje mokestinių metų sausio 1 d., tačiau kuris neturi rinkliavoms ir panašiems mokėjimams būdingų požymių ir yra grindžiamas biudžeto ir aplinkosaugos tikslais?

      (1)  2002 m. kovo 7 d. Europos Parlamento ir Tarybos direktyva 2002/20/EB dėl elektroninių ryšių tinklų ir paslaugų leidimo (Leidimų direktyva) (OL L 108, p. 21; 2004 m. specialusis leidimas lietuvių k., 13 sk., 29 t., p. 337).


title: Byla C-199/09: 2009 m. birželio 4 d. Augstākās tiesas Senāts (Latvijos Respublika) pateiktas prašymas priimti prejudicinį sprendimą byloje Schenker SIA prieš Valsts ieņēmumu dienests

text:
               15.8.2009

               LT

               Europos Sąjungos oficialusis leidinys

               C 193/10

         2009 m. birželio 4 d. Augstākās tiesas Senāts (Latvijos Respublika) pateiktas prašymas priimti prejudicinį sprendimą byloje Schenker SIA prieš Valsts ieņēmumu dienests
   (Byla C-199/09)
   2009/C 193/12
   Proceso kalba: latvių

      Prašymą priimti prejudicinį sprendimą pateikęs teismas

   Augstākās tiesas Senāts

      Šalys pagrindinėje byloje

      Ieškovė: Schenker SIA

      Atsakovas: Valsts ieņēmumu dienests

      Prejudicinis klausimas

   Ar 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (1), 6 straipsnio 2 dalis turi būti aiškinama taip, kad, pateikus prašymą dėl privalomosios tarifinės informacijos, dėl identiškų prekių, turinčių tokius pačius komercinį pavadinimą ir prekės numerį arba bet kokį kitą skiriamąjį ar identifikuojantį požymį, turi būti išduota atitinkama privalomoji tarifinė informacija?

      (1)  OL L 253, p. 1; 2004 m. specialusis leidimas lietuvių k., 2 sk., 6 t., p. 3.


title: Byla C-426/06 2007 m. rugsėjo 21 d. Teisingumo Teismo aštuntosios kolegijos pirmininko nutartis Europos Bendrijų Komisija prieš Graikijos Respubliką

text:
               22.12.2007

               LT

               Europos Sąjungos oficialusis leidinys

               C 315/31

         2007 m. rugsėjo 21 d. Teisingumo Teismo aštuntosios kolegijos pirmininko nutartis Europos Bendrijų Komisija prieš Graikijos Respubliką

   (Byla C-426/06) (1)

   (2007/C 315/53)

      Proceso kalba: graikų

   Aštuntosios kolegijos pirmininkas nutartimi nurodė išbraukti bylą iš registro.

      (1)  OL C 326, 2006 12 30.


title: Byla F-90/10: 2010 m. rugsėjo 29 d. pareikštas ieškinys byloje Florentiny prieš Parlamentą

text:
               19.2.2011

               LT

               Europos Sąjungos oficialusis leidinys

               C 55/36

         2010 m. rugsėjo 29 d. pareikštas ieškinys byloje Florentiny prieš Parlamentą

   (Byla F-90/10)
   2011/C 55/67
   Proceso kalba: prancūzų

      Šalys

      Ieškovas: Jean-François Florentiny (Štrasenas, Liuksemburgas), atstovaujamas advokatų P. Nelissen Grade ir G. Leblanc

      Atsakovas: Europos Parlamentas

      Ginčo dalykas bei aprašymas

   Sprendimo neįtraukti ieškovo į pareigūnų, kurių pareigos buvo paaukštintos paskiriant į AST6 lygį per 2009 m. pareigų paaukštinimo procedūrą, sąrašą panaikinimas.

      Ieškovo reikalavimai

               —

               Panaikinti 2010 m. birželio 29 d. Paskyrimų tarnybos sprendimą atmesti ieškovo skundą.

               —

               Panaikinti 2004 m. lapkričio 24 d. Paskyrimų tarnybos sprendimą, paskelbtą 2009 m. gruodžio 2 d., neįtraukti ieškovo į pareigūnų, kurių pareigos buvo paaukštintos paskiriant į AST6 lygį per 2009 m. pareigų paaukštinimo procedūrą, sąrašą.

               —

               Nurodyti Paskyrimų tarnybos ginčijamų sprendimų panaikinimo pasekmes ir, pirmiausia, paskyrimą į AST6 lygį bei paaukštinimo į AST6 lygį galiojimą atgal nuo tada, kai jis turėjo įsigalioti, t. y. 2009 m. sausio 1 dienos.

               —

               Priteisti ieškovui 2 000 eurų patirtai neturtinei žalai atlyginti;

               —

               Priteisti iš Europos Parlamento bylinėjimosi išlaidas.


title: Byla C-264/13: 2013 m. gegužės 15 d. Hof van beroep te Antwerpen (Belgija) pateiktas prašymas priimti prejudicinį sprendimą byloje Provincie Antwerpen prieš Mobistar NV

text:
               20.7.2013

               LT

               Europos Sąjungos oficialusis leidinys

               C 207/28

         2013 m. gegužės 15 d.Hof van beroep te Antwerpen (Belgija) pateiktas prašymas priimti prejudicinį sprendimą byloje Provincie Antwerpen prieš Mobistar NV

   (Byla C-264/13)
   2013/C 207/46
   Proceso kalba: olandų

      Prašymą priimti prejudicinį sprendimą pateikęs teismas

      Hof van beroep te Antwerpen

      Pagrindinės bylos šalys

      Apeliantė: Provincie Antwerpen

      Kita apeliacinio proceso šalis: Mobistar NV

      Prejudicinis klausimas

   Ar 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva) 6 ir (arba) 13 straipsniai aiškintini taip, kad jais draudžiama valstybės narės institucijai dėl biudžeto ar kitų priežasčių apmokestinti telekomunikacijų operatorių ekonominę veiklą, kurią jie jos teritorijoje arba jos dalyje gali vykdyti naudodami valstybinėje arba privačioje žemėje esančius GSM bokštus, stiebus arba antenas?


title: Byla T-272/11: 2013 m. vasario 1 d. Bendrojo Teismo sprendimas byloje Coin prieš VRDT — Dynamiki Zoi (Fitcoin) (Bendrijos prekių ženklas — Protesto procedūra — Žodinio Bendrijos prekių ženklo „Fitcoin“ paraiška — Ankstesni nacionaliniai, Bendrijos ir tarptautiniai vaizdiniai prekių ženklai coin — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               16.3.2013

               LT

               Europos Sąjungos oficialusis leidinys

               C 79/15

         2013 m. vasario 1 d. Bendrojo Teismo sprendimas byloje Coin prieš VRDT — Dynamiki Zoi (Fitcoin)

   (Byla T-272/11) (1)

   (Bendrijos prekių ženklas - Protesto procedūra - Žodinio Bendrijos prekių ženklo „Fitcoin“ paraiška - Ankstesni nacionaliniai, Bendrijos ir tarptautiniai vaizdiniai prekių ženklai coin - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas)
   2013/C 79/27
   Proceso kalba: anglų

      Šalys

      Ieškovė: Coin SpA (Venecija, Italija), atstovaujama advokatų P. Perani ir G. Ghisletti

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Mondéjar Ortuño

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Dynamiki Zoi AE (Atėnai, Graikija)

      Dalykas

   Ieškinys dėl 2011 m. vasario 21 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimo byloje R 1836/2010-2, susijusio su protesto procedūra tarp Coin SpA ir Dynamiki Zoi AE.

      Rezoliucinė dalis

               1.

               Panaikinti 2011 m. vasario 21 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1836/2010-2 ta dalimi, kuria juo atmetamas protestas dėl 25 klasės „drabužių, įskaitant avalynę ir šlepetes“.

               2.

               Atmesti likusius ieškinio reikalavimus.

               3.

               VRDT padengia savo ir trečdalį Coin SpA bylinėjimosi išlaidų.

               4.

               Coin padengia du trečdalius savo bylinėjimosi išlaidų.

      (1)  OL C 226, 2011 7 30.


title: Nuomonė 1/12: Pagal SESV 218 straipsnio 11 dalį Europos Komisijos paduotas prašymas pateikti nuomonę

text:
               27.4.2013

               LT

               Europos Sąjungos oficialusis leidinys

               C 123/14

         Pagal SESV 218 straipsnio 11 dalį Europos Komisijos paduotas prašymas pateikti nuomonę
   (Nuomonė 1/12)
   2013/C 123/23
   Proceso kalba: visos oficialiosios kalbos

      Prašymą pateikusi šalis

   Europos Komisija, atstovaujama C. Hermes ir H. Krämer
   Nuomonė 1/12 išbraukta iš Teisingumo Teismo registro.


title: Byla T-51/12: 2012 m. vasario 8 d. pareikštas ieškinys byloje Scooters India prieš VRDT — Brandconcern (LAMBRETTA)

text:
               14.4.2012

               LT

               Europos Sąjungos oficialusis leidinys

               C 109/21

         2012 m. vasario 8 d. pareikštas ieškinys byloje Scooters India prieš VRDT — Brandconcern (LAMBRETTA)

   (Byla T-51/12)
   2012/C 109/46
   Kalba, kuria surašytas ieškinys: anglų

      Šalys

      Ieškovė: Scooters India Ltd (Sarojininagar, Indija), atstovaujama baristerio B. Brandreth

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Brandconcern BV (Amsterdamas, Nyderlandai)

      Reikalavimai

               —

               Panaikinti 2011 m. gruodžio 1 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 2312/2010-1 tiek, kiek buvo atmesta ieškovės apeliacija dėl atsisakymo registruoti prekių ženklą 12 klasės prekėms.

               —

               Grąžinti bylą VRDT, Bendrajam Teismui rekomendavus nuspręsti, kad prekių ženklas iš tikrųjų buvo naudojamas 12 klasės prekėms „motoroleriai, transporto priemonių ir sausuma judančių aparatų dalys ir priedai“ ir

               —

               įpareigoti atsakovę padengti ieškovės išlaidas, patirtas Apeliacinėje taryboje ir Bendrajame Teisme.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas LAMBRETTA 3, 12, 14, 18 ir 25 klasių prekėms — Bendrijos prekių ženklo paraiška Nr. 1495100

      Bendrijos prekių ženklo savininkė: ieškovė

      Šalis, prašanti pripažinti Bendrijos prekių ženklo registraciją negaliojančia: Kita procedūros Apeliacinėje taryboje šalis

      Anuliavimo skyriaus sprendimas: iš dalies atmesti Bendrijos prekių ženklo registracijos paraišką Nr. 1495100

      Apeliacinės tarybos sprendimas: iš dalies panaikinti Anuliavimo skyriaus sprendimą, atmesti apeliaciją dėl kitų prekių ir atmesti papildomą apeliaciją

      Ieškinio pagrindai: Tarybos reglamento Nr. 207/2009 50 straipsnio 2 dalies pažeidimas, nes Apeliacinė taryba padarė klaidą nuspręsdama panaikinti Bendrijos prekių ženklo registraciją visoms 12 klasės prekėms, nepaisant to, kad buvo įrodymų dėl nustatytos 12 klasės prekių subkategorijos naudojimo iš tikrųjų. Be to, ji padarė teisės klaidą netaikydama išvadų byloje Ansul BV prieš Ajax Brandbeveiliging (C-40/01), kad dalių naudojimui galioja prekių, kurių sudėtinė dalis yra šios dalys, ženklo registracija.


title: Byla T-157/10: 2012 m. kovo 23 d. Bendrojo Teismo sprendimas byloje Barilla prieš VRDT — Brauerei Schlösser (ALIXIR) (Bendrijos prekių ženklas — Protesto procedūra — Žodinio Bendrijos prekių ženklo ALIXIR paraiška — Ankstesnis nacionalinis žodinis prekių ženklas „Elixeer“ — Santykinis atmetimo pagrindas — Galimybė supainioti — Žymenų panašumas — Reglamento (EB) Nr. 207/2009 8 straipsnio 1 dalies b punktas)

text:
               5.5.2012

               LT

               Europos Sąjungos oficialusis leidinys

               C 133/23

         2012 m. kovo 23 d. Bendrojo Teismo sprendimas byloje Barilla prieš VRDT — Brauerei Schlösser (ALIXIR)

   (Byla T-157/10) (1)

   (Bendrijos prekių ženklas - Protesto procedūra - Žodinio Bendrijos prekių ženklo ALIXIR paraiška - Ankstesnis nacionalinis žodinis prekių ženklas „Elixeer“ - Santykinis atmetimo pagrindas - Galimybė supainioti - Žymenų panašumas - Reglamento (EB) Nr. 207/2009 8 straipsnio 1 dalies b punktas)
   2012/C 133/45
   Proceso kalba: anglų

      Šalys

      Ieškovė: Barilla G. e R. Fratelli SpA (Parma, Italija), atstovaujama advokatų A. Vanzetti, G. Sironi ir A. Colmano

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama R. Pethke

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Brauerei Schlösser GmbH (Diuseldorfas, Vokietija), atstovaujama advokato J. Flick

      Dalykas

   Ieškinys dėl 2010 m. sausio 25 d. VRDT antrosios apeliacinės tarybos sprendimo (byla R 820/2009-2), susijusio su protesto procedūra tarp Brauerei Schlösser GmbH ir Barilla G. e R. Fratelli SpA.

      Rezoliucinė dalis

               1.

               Atmesti ieškinį.

               2.

               Barilla G. e R. Fratelli SpA padengia bylinėjimosi išlaidas.

      (1)  OL C 148, 2010 6 5.


title: Byla C-298/08 2008 m. liepos 3 d. pareikštas ieškinys byloje Europos Bendrijų Komisija prieš Graikijos Respubliką

text:
               30.8.2008

               LT

               Europos Sąjungos oficialusis leidinys

               C 223/35

         2008 m. liepos 3 d. pareikštas ieškinys byloje Europos Bendrijų Komisija prieš Graikijos Respubliką

   (Byla C-298/08)
   (2008/C 223/56)
   Proceso kalba: graikų
   Šalys

      Ieškovė: Europos Bendrijų Komisija, atstovaujama N. Yerrell ir I. Chatsigiannis

      Atsakovė: Graikijos Respublika
   Ieškovės reikalavimai

               —

               Pripažinti, kad nepriėmusi 2006 m. kovo 15 d. Europos Parlamento ir Tarybos direktyvą 2006/22/EB dėl būtiniausių sąlygų Tarybos reglamentams (EEB) Nr. 3820/85 ir (EEB) Nr. 3821/85 dėl su kelių transporto veikla susijusių socialinių teisės aktų įgyvendinti ir panaikinančią Direktyvą 88/599/EEB (1) įgyvendinančių įstatymų ir kitų teisės aktų ir t kuriuo atveju nepateikusi jų Komisijai, Graikijos Respublika neįvykdė įsipareigojimų pagal šią direktyvą.

               —

               Priteisti iš Graikijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti direktyvą į vidaus teisę baigėsi 2007 m. balandžio 1 dieną.

      (1)  OL L 102, 2006 4 11, p. 35.


title: 2005 m. liepos 14 d. Teisingumo Teismo sprendimas (penktoji kolegija), Byloje C-79/05 Europos Bendrijų Komisija prieš Italijos Respubliką (Valstybės įsipareigojimų neįvykdymas — Reglamentas (EB) Nr. 2037/2000 — Ozono sluoksnį ardančios medžiagos — Neperkėlimas į nacionalinę teisę per nustatytą terminą)

text:
               3.9.2005

               LT

               Europos Sąjungos oficialusis leidinys

               C 217/22

      TEISINGUMO TEISMO SPRENDIMAS

   (penktoji kolegija)
   2005 m. liepos 14 d.
   Byloje C-79/05 Europos Bendrijų Komisija prieš Italijos Respubliką
       (1)

   (Valstybės įsipareigojimų neįvykdymas - Reglamentas (EB) Nr. 2037/2000 - Ozono sluoksnį ardančios medžiagos - Neperkėlimas į nacionalinę teisę per nustatytą terminą)
   (2005/C 217/42)
   Proceso kalba: italų
   Byloje C-79/05 dėl 2005 m. vasario 17 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama U. Wölker ir A. Aresu, prieš Italijos Respubliką, atstovaujamą I. M. Braguglia, padedamo G. Fiengo, Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta (pranešėja) ir teisėjai C. Gulmann ir J. Klučka; generalinis advokatas P. Léger; sekretorius R. Grass, 2005 m. liepos 14 d. priėmė sprendimą, kurio rezoliucinėje dalyje nurodyta:

               1.

               Per nustatytą terminą nesiimdama visų įmanomų atsargumo priemonių tam, kad būtų išvengta ir kaip įmanoma labiau sumažintas kontroliuojamų medžiagų nuotėkis, o pirmiausia neįvykdydama pareigos kasmet tikrinti, ar nėra nuotėkio iš stacionarių įrengimų, kuriuose yra daugiau nei 3 kg šaldymo skysčio, Italijos Respublika neįvykdė savo įsipareigojimų pagal 2000 m. birželio 29 d. Europos Parlamento ir Tarybos reglamento (EB) Nr. 2037/2000 dėl ozono sluoksnį ardančių medžiagų 17 straipsnio 1 dalį.

               2.

               Priteisti iš Italijos Respublikos bylinėjimosi išlaidas.

      (1)  OL C 93, 2005 4 16.


title: Byla F-68/12: 2013 m. gruodžio 12 d. Tarnautojų teismo (pirmoji kolegija) sprendimas byloje Lebedef prieš Komisiją (Viešoji tarnyba — Pareigūnai — Vertinimo ataskaita — 2010 m. tarnybinės veiklos vertinimo procedūra — Prašymas panaikinti vertinimo ataskaitą — Prašymas panaikinti paaukštinimo skirtų balų skaičių)

text:
               8.2.2014

               LT

               Europos Sąjungos oficialusis leidinys

               C 39/28

         2013 m. gruodžio 12 d. Tarnautojų teismo (pirmoji kolegija) sprendimas byloje Lebedef prieš Komisiją

   (Byla F-68/12) (1)

   (Viešoji tarnyba - Pareigūnai - Vertinimo ataskaita - 2010 m. tarnybinės veiklos vertinimo procedūra - Prašymas panaikinti vertinimo ataskaitą - Prašymas panaikinti paaukštinimo skirtų balų skaičių)
   2014/C 39/51
   Proceso kalba: prancūzų

      Šalys

      Ieškovas: Giorgio Lebedef (Senningerberg, Liuksemburgas), atstovaujamas advokato F. Frabetti

      Atsakovė: Europos Komisija, atstovaujama C. Berardis-Kayer ir G. Berscheid

      Dalykas

   Prašymas panaikinti ieškovui skirtu paaukštinimo balus ir jo vertinimo ataskaitą už laikotarpį nuo 2010 m. sausio 1 d. iki 2010 m. gruodžio 31 dienos.

      Sprendimo rezoliucinė dalis

               1.

               Atmesti ieškinį.

               2.

               G. Lebedef padengia savo ir Europos Komisijos patirtas bylinėjimosi išlaidas.

      (1)  OL C 258, 2012 8 25, p. 28.


title: Byla C-275/11: 2013 m. kovo 7 d. Teisingumo Teismo (pirmoji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimą) GfBk Gesellschaft für Börsenkommunikation mbH prieš Finanzamt Bayreuth (Apmokestinimas — Pridėtinės vertės mokestis — Direktyva 77/388/EEB — Specialių investicinių fondų valdymo atleidimas nuo mokesčio — Taikymo sritis)

text:
               27.4.2013

               LT

               Europos Sąjungos oficialusis leidinys

               C 123/3

         2013 m. kovo 7 d. Teisingumo Teismo (pirmoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) GfBk Gesellschaft für Börsenkommunikation mbH prieš Finanzamt Bayreuth

   (Byla C-275/11) (1)

   (Apmokestinimas - Pridėtinės vertės mokestis - Direktyva 77/388/EEB - Specialių investicinių fondų valdymo atleidimas nuo mokesčio - Taikymo sritis)
   2013/C 123/04
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesfinanzhof

      Šalys pagrindinėje byloje

      Ieškovė: GfBk Gesellschaft für Börsenkommunikation mbH

      Atsakovė: Finanzamt Bayreuth

      Dalykas

   Prašymas priimti prejudicinį sprendimą — Bundesfinanzhof — 1977 m. gegužės 17 d. Tarybos direktyvos 77/388/EEB: 1977 m. gegužės 17 d. Šeštoji Tarybos direktyva dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23), 13 straipsnio B skirsnio d punkto 6 papunkčio aiškinimas — Specialių investicinių fondų valdymo atleidimas nuo mokesčio — Taikymo sritis.

      Rezoliucinė dalis

   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 13 straipsnio B skirsnio d punkto 6 papunktį reikia aiškinti taip, kad trečiojo asmens investicinei bendrovei, specialaus investicinio fondo valdytojai, suteiktos konsultavimo dėl vertybinių popierių investavimo paslaugos patenka į sąvoką „specialaus investicinio fondo valdymas“ siekiant taikyti šioje nuostatoje numatytą atleidimą nuo mokesčio, net jei trečiasis asmuo neveikė pagal įgaliojimą, kaip tai suprantama pagal 1985 m. gruodžio 20 d. Tarybos direktyvos 85/611/EEB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIAVPS), derinimo, iš dalies pakeistos 2002 m. sausio 21 d. Europos Parlamento ir Tarybos direktyva 2001/107/EB, 5g straipsnį.

      (1)  OL C 269, 2011 9 10.


title: Byla T-145/16: 2017 m. balandžio 3 d. Bendrojo Teismo nutartis byloje Corsini Santolaria/EUIPO – Molins Tura (biombo 13)

text:
               6.6.2017

               LT

               Europos Sąjungos oficialusis leidinys

               C 178/33

         2017 m. balandžio 3 d. Bendrojo Teismo nutartis byloje Corsini Santolaria/EUIPO – Molins Tura (biombo 13)

   (Byla T-145/16) (1)

   (2017/C 178/50)
   Proceso kalba: anglų
   Penktosios kolegijos pirmininkas nutartimi nurodė išbraukti bylą iš registro.

      (1)  OL C 222, 2016 6 20.


title: Byla T-557/15 P: 2015 m. rugsėjo 16 d. Fernando De Esteban Alonso pateiktas apeliacinis skundas dėl 2015 m. liepos 15 d. Tarnautojų teismo nutarties byloje F-35/15 De Esteban Alonso/Komisija

text:
               9.11.2015

               LT

               Europos Sąjungos oficialusis leidinys

               C 371/44

         2015 m. rugsėjo 16 d.Fernando De Esteban Alonso pateiktas apeliacinis skundas dėl 2015 m. liepos 15 d. Tarnautojų teismo nutarties byloje F-35/15 De Esteban Alonso/Komisija

   (Byla T-557/15 P)
   (2015/C 371/45)
   Proceso kalba: prancūzų

      Šalys

      Apeliantas: Fernando De Esteban Alonso (Saint-Martin-de-Seignanx, Prancūzija), atstovaujamas advokato C. Huglo

      Kita proceso šalis: Europos Komisija

      Reikalavimai

   Apeliantas Bendrojo Teismo prašo:

               —

               panaikinti 2015 m. liepos 15 d. nutartį byloje F-35/15, kuria Europos Sąjungos Tarnautojų teismo pirmininkas atmetė jo ieškinį;

               —

               panaikinti 2014 m. lapkričio 21 d. paskyrimų tarnybos sprendimą, gautą 2014 m. gruodžio 3 d., atmesti apelianto 2014 m. rugpjūčio 5 d. skundą Nr. R/865/14;

               —

               priteisti iš Europos Komisijos sumokėti 17  242,51 euro sumą, kuri apeliacinio skundo pateikimo dieną su palūkanomis yra 24  242,51 euro;

               —

               priteisti iš Europos Komisijos 3  000 eurų kaip su bylos nagrinėjimu teisme nesusijusias išlaidas ir visas bylinėjimosi išlaidas, kurios bus patikslintos.

      Apeliacinio skundo pagrindai ir pagrindiniai argumentai

   Grįsdamas apeliacinį skundą apeliantas remiasi trimis pagrindais.

               1.

               Pirmasis apeliacinio skundo pagrindas susijęs su teisės nesuteikimu, nes Tarnautoju teismas išsprendė bylą priimdamas nutartį ir todėl nesuteikė galimybės dar kartą apsikeisti pareiškimais arba surengti viešą posėdį.

               2.

               Antrasis apeliacinio skundo pagrindas susijęs su rungtyniškumo ir teisės į gynybą principų pažeidimu, nes Tarnautoju teismas išsprendė bylą priimdamas nutartį ir todėl nesuteikė galimybės dar kartą apsikeisti pareiškimais arba surengti viešą posėdį.

               3.

               Trečiasis apeliacinio skundo pagrindas susijęs su teisės klaida, nes Tarnautojų teismas be Europos Sąjungos pareigūnų tarnybos nuostatų 24 straipsnyje numatytų institucinės pagalbos sąlygų nustatė naują sąlygą.


title: Byla T-707/14: 2014 m. spalio 2 d. pareikštas ieškinys byloje Grundig Multimedia/VRDT (DetergentOptimiser)

text:
               17.11.2014

               LT

               Europos Sąjungos oficialusis leidinys

               C 409/62

         2014 m. spalio 2 d. pareikštas ieškinys byloje Grundig Multimedia/VRDT (DetergentOptimiser)

   (Byla T-707/14)
   2014/C 409/83
   Proceso kalba: anglų

      Šalys

      Ieškovė: Grundig Multimedia AG (Štansštatas, Šveicarija), atstovaujama advokatų S. Walter ir M. Neuner

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

   Ieškovė Bendrojo Teismo prašo:

               —

               panaikinti 2014 m. liepos 9 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 172/2014-1,

               —

               priteisti iš atsakovės bylinėjimosi išlaidas, įskaitant išlaidas, patirtas VRDT.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas „DetergentOptimiser“ 7 klasės prekėms – Bendrijos prekių ženklo paraiškos Nr. 1 1 9 49  559

      Eksperto sprendimas: atmesti paraišką

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 207/2009 7 straipsnio 1 dalies b ir c punktų, siejamų su 7 straipsnio 2 dalimi, pažeidimas


title: Byla F-130/07: 2009 m. rugsėjo 16 d. Tarnautojų teismo (trečioji kolegija) sprendimas byloje Vinci prieš Europos Centrinį Banką (Viešoji tarnyba — ECB personalas — Tariamai neteisėtas sveikatos duomenų tvarkymas — Privalomas sveikatos patikrinimas)

text:
               30.1.2010

               LT

               Europos Sąjungos oficialusis leidinys

               C 24/73

         2009 m. rugsėjo 16 d. Tarnautojų teismo (trečioji kolegija) sprendimas byloje Vinci prieš Europos Centrinį Banką

   (Byla F-130/07) (1)

   (Viešoji tarnyba - ECB personalas - Tariamai neteisėtas sveikatos duomenų tvarkymas - Privalomas sveikatos patikrinimas)
   2010/C 24/134
   Proceso kalba: vokiečių

      Šalys

      Ieškovė: Vinci (Šėnekas, Vokietija), atstovaujama advokato B. Karthaus

      Atsakovas: Europos Centrinis Bankas, atstovaujamas F. Malfrère ir F. Feyerbacher, padedamų H.-G. Kamann

      Dalykas

   Prašymas pripažinti, kad sveikatos duomenis apimančių dokumentų įregistravimas yra neteisėtas ir panaikinti ECB sprendimą, kuriuo, pirma, atsisakoma pašalinti šiuose dokumentuose esančius asmeninius duomenis ir, antra, ieškovei nurodoma atlikti sveikatos patikrinimą, bei prašymas priteisti tariamai patirtą neturtinę žalą.

      Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 8, 2008 1 12, p. 32


title: Byla C-14/12 P: 2012 m. sausio 11 d. Sheilesh Shah, Akhil Shah pateiktas apeliacinis skundas dėl 2011 m. lapkričio 10 d. Bendrojo Teismo (penktoji kolegija) priimto sprendimo byloje T-313/10 Three-N-Products Private Ltd prieš Vidaus rinkos derinimo tarnybą (prekių ženklams ir pramoniniam dizainui)

text:
               10.3.2012

               LT

               Europos Sąjungos oficialusis leidinys

               C 73/23

         2012 m. sausio 11 d. Sheilesh Shah, Akhil Shah pateiktas apeliacinis skundas dėl 2011 m. lapkričio 10 d. Bendrojo Teismo (penktoji kolegija) priimto sprendimo byloje T-313/10 Three-N-Products Private Ltd prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-14/12 P)
   2012/C 73/39
   Proceso kalba: anglų

      Šalys

      Apeliantai: Sheilesh Shah, Akhil Shah, atstovaujami baristerio M. Chapple

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Three-N-Products Private Ltd.

      Apeliantų reikalavimai

   Apeliantai Teisingumo Teismo prašo:

               —

               panaikinti Bendrojo Teismo sprendimą;

               —

               patvirtinti VRDT sprendimą;

               —

               patenkinti Bendrijos prekių ženklo registracijos paraišką ir

               —

               priteisti iš atsakovės apeliantų nurodytas su šiuo procesu, procesu Bendrajame teisme ir VRDT sprendimu susijusias bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantai atitinkamai tvirtina, kad Bendrasis Teismas padarė teisės klaidą dėl šių aspektų:

               Bendrasis Teismas klaidingai nusprendė, kad nebuvo galimybės supainioti ginčijamą prekių ženklą su dviem ankstesniais registruotais prekių ženklais, į kuriuos teisę turi atsakovė (vienas iš jų — žodinis prekių ženklas AYUR, o kitas — vaizdinis prekių ženklas, kuriame yra žodis AYUR), dėl silpnų ankstesnių prekių ženklų skiriamųjų požymių ir mažo bendro šių ženklų panašumo.

               Konkrečiai Bendrasis Teismas klaidingai nusprendė, kad nors raidės U ir I, kurios atitinkamai įrašytos žodžio AYUR viduryje ir pabaigoje, išskiria ginčijamą prekių ženklą, toks skirtumas „negali pritraukti vartotojo dėmesio“.

               Be to, Bendrasis Teismas klaidingai nusprendė, kad nebuvo aiškaus vaizdinio, fonetinio ar konceptualaus šių žymenų skirtumo.


title: Byla F-108/12: 2012 m. rugsėjo 28 d. pareikštas ieškinys byloje ZZ prieš Komisiją

text:
               8.12.2012

               LT

               Europos Sąjungos oficialusis leidinys

               C 379/34

         2012 m. rugsėjo 28 d. pareikštas ieškinys byloje ZZ prieš Komisiją

   (Byla F-108/12)
   2012/C 379/56
   Proceso kalba: prancūzų

      Šalys

      Ieškovas: ZZ, atstovaujamas advokatų D. Abreu Caldas, A. Coolen, J.-N. Louis, É. Marchal ir S. Orlandi

      Atsakovė: Europos Komisija

      Ginčo dalykas bei aprašymas

   Sprendimo, susijusio su ieškovo teisių į pensiją perkėlimu į Sąjungos pensijų sistemą, kuriuo taikomos naujos įgyvendinimo nuostatos, susijusios su Pareigūnų tarnybos nuostatų VIII priedo 11 ir 12 straipsniais, panaikinimas.

      Ieškovės reikalavimai

               —

               Panaikinti 2012 m. gruodžio 9 d. sprendimą, susijusį su ieškovo teisių į pensiją perkėlimu į Europos Sąjungos pensijų sistemą remiantis Pareigūnų tarnybos nuostatų 11 straipsnio 2 ir 3 dalimis.

               —

               Prireikus, panaikinti sprendimą, kuriuo buvo atmestas jo 2012 m. birželio 20 d. skundas, pateiktas dėl 2011 m. gruodžio 9 d. sprendimo.

               —

               Priteisti iš Komisijos bylinėjimosi išlaidas.


title: 2011 m. gruodžio 14 d. Teismo sprendimas byloje E-3/11 – Pálmi Sigmarsson prieš Islandijos centrinį banką (Laisvas kapitalo judėjimas – EEE susitarimo 43 straipsnis – Nacionaliniai kapitalo judėjimo apribojimai – Jurisdikcija – Proporcingumas – Teisinis tikrumas)

text:
               27.9.2012

               LT

               Europos Sąjungos oficialusis leidinys

               C 291/15

         TEISMO SPRENDIMAS
   2011 m. gruodžio 14 d.
   byloje E-3/11
   Pálmi Sigmarsson prieš Islandijos centrinį banką
   (Laisvas kapitalo judėjimas – EEE susitarimo 43 straipsnis – Nacionaliniai kapitalo judėjimo apribojimai – Jurisdikcija – Proporcingumas – Teisinis tikrumas)
   2012/C 291/06
   Byloje E-3/11 Pálmi Sigmarsson prieš Islandijos centrinį banką – Héraðsdómur Reykjavíkur (Reikjaviko apygardos teismo) pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį Teismui pateiktas PRAŠYMAS išaiškinti Europos ekonominės erdvės (EEE) susitarimo 43 straipsnį; Teismas, sudarytas iš pirmininko Carl Baudenbacher, teisėjo pranešėjo Per Christiansen ir ad hoc teisėjo Benedikt Bogason, 2011 m. gruodžio 14 d. priėmė sprendimą, kurio rezoliucinė dalis yra tokia:
   Nacionalinė priemonė, kuria draudžiama lengvatinio apmokestinimo rinkoje įsigytas Islandijos kronas pervesti į Islandiją, yra suderinama su EEE susitarimo 43 straipsnio 2 ir 4 dalimi tokiomis aplinkybėmis, kokios nagrinėjamos byloje prašymą priimti prejudicinį sprendimą pateikusiame teisme.


title: Byla F-88/15: 2015 m. gruodžio 15 d. Tarnautojų teismo (pirmoji kolegija) sprendimas byloje Bonazzi/Komisija (Viešoji tarnyba — Pareigūnai — 2014 m. pareigų paaukštinimo procedūra — Pareigūnų tarnybos nuostatų 45 straipsnio bendrosios įgyvendinimo nuostatos — Generalinių direktoratų ir tarnybų pasiūlytų pareigūnų, kurių pareigos gali būti paaukštinamos, sąrašas — Ieškovo neįtraukimas — Galimybė užginčyti pasiūlytų pareigūnų sąrašą jungtiniame pareigų paaukštinimo komitete — Jungtinio pareigų paaukštinimo komiteto nepateikta nuomonė — Vien paskyrimų tarnybos atliktas nuopelnų palyginimas)

text:
               8.2.2016

               LT

               Europos Sąjungos oficialusis leidinys

               C 48/97

         2015 m. gruodžio 15 d. Tarnautojų teismo (pirmoji kolegija) sprendimas byloje Bonazzi/Komisija

   (Byla F-88/15) (1)

   ((Viešoji tarnyba - Pareigūnai - 2014 m. pareigų paaukštinimo procedūra - Pareigūnų tarnybos nuostatų 45 straipsnio bendrosios įgyvendinimo nuostatos - Generalinių direktoratų ir tarnybų pasiūlytų pareigūnų, kurių pareigos gali būti paaukštinamos, sąrašas - Ieškovo neįtraukimas - Galimybė užginčyti pasiūlytų pareigūnų sąrašą jungtiniame pareigų paaukštinimo komitete - Jungtinio pareigų paaukštinimo komiteto nepateikta nuomonė - Vien paskyrimų tarnybos atliktas nuopelnų palyginimas))
   (2016/C 048/111)
   Proceso kalba: prancūzų

      Šalys

      Ieškovas: Matteo Bonazzi (Briuselis, Belgija), atstovaujamas advokato M. Velardo

      Atsakovė: Europos Komisija, atstovaujama C. Berardis-Kayser ir G. Berscheid

      Bylos dalykas

   Prašymas panaikinti sprendimą nepaaukštinti ieškovo pareigų priskiriant prie AD 12 lygio per 2014 m. lapkričio 14 d. Europos Komisijos pareigų paaukštinimo procedūrą ir prašymas atlyginti tariamai patirtą neturtinę žalą.

      Sprendimo rezoliucinė dalis

               1.

               Atmesti ieškinį.

               2.

               M. Bonazzi padengia savo bylinėjimosi išlaidas ir iš jo priteisiamos Europos Komisijos patirtos bylinėjimosi išlaidos.

      (1)  OL C 279, 2015 8 24, p. 61.


title: Byla C-441/08: 2009 m. lapkričio 12 d. Teisingumo Teismo (šeštoji kolegija) sprendimas byloje ( Naczelny Sąd Administracyjny (Lenkijos Respublika) prašymas priimti prejudicinį sprendimą) Elektrownia Pątnów II sp. z o.o prieš Dyrektor Izby Skarbowej w Poznaniu (Netiesioginiai pritraukto kapitalo mokesčiai — Kapitalo bendrovės paimtos paskolos iki atitinkamos valstybės narės įstojimo į Europos Sąjungą — Apmokestinimas kapitalo mokesčiu pagal nacionalinės teisės aktus — Paskolų konvertavimas į bendrovės dalis valstybei narei įstojus į Europos Sąjungą — Šio įstatinio kapitalo padidinimo sandoriui taikomas kapitalo mokestis — Neatidėliotinas naujo reglamentavimo taikymas)

text:
               16.1.2010

               LT

               Europos Sąjungos oficialusis leidinys

               C 11/4

         2009 m. lapkričio 12 d. Teisingumo Teismo (šeštoji kolegija) sprendimas byloje (Naczelny Sąd Administracyjny (Lenkijos Respublika) prašymas priimti prejudicinį sprendimą) Elektrownia Pątnów II sp. z o.o prieš Dyrektor Izby Skarbowej w Poznaniu

   (Byla C-441/08) (1)

   (Netiesioginiai pritraukto kapitalo mokesčiai - Kapitalo bendrovės paimtos paskolos iki atitinkamos valstybės narės įstojimo į Europos Sąjungą - Apmokestinimas kapitalo mokesčiu pagal nacionalinės teisės aktus - Paskolų konvertavimas į bendrovės dalis valstybei narei įstojus į Europos Sąjungą - Šio įstatinio kapitalo padidinimo sandoriui taikomas kapitalo mokestis - Neatidėliotinas naujo reglamentavimo taikymas)
   2010/C 11/06
   Proceso kalba: lenkų

      Prašymą priimti prejudicinį sprendimą pateikęs teismas

      Naczelny Sąd Administracyjny

      Šalys pagrindinėje byloje

      Ieškovė: Elektrownia Pątnów II sp. z o.o

      Atsakovė: Dyrektor Izby Skarbowej w Poznaniu

      Dalykas

   Prašymas priimti prejudicinį sprendimą — Naczelny Sad Administracyjny (Lenkija) — 1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti [dėl netiesioginių pritraukto kapitalo mokesčių] (OL L 249, p. 25; 2004 m. specialusis leidimas lietuvių k., 9 sk., 1 t., p. 11) 4 straipsnio 1 dalies c punkto, 5 straipsnio 3 dalies antros įtraukos ir 10 straipsnio išaiškinimas — Paskolos, kurias kapitalo bendrovė paėmė iki valstybės narės stojimo į Europos Sąjungą ir kurios pagal nacionalinę teisę buvo apmokestinamos kapitalo mokesčiu — Kapitalo mokesčio taikymas kapitalo padidinimui, įvykusiam po valstybės narės stojimo į Europos Sąjungą konvertavus paskolas į bendrovės dalis

      Rezoliucinė dalis

   Pagal 1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti [dėl netiesioginių pritraukto kapitalo mokesčių], iš dalies pakeistos Aktu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir Sutarčių, kuriomis yra grindžiama Europos Sąjunga, pritaikomųjų pataisų, 5 straipsnio 3 dalies antrą įtrauką reikalaujama, kad, apskaičiuojant bendrovės kapitalo padidinimui po Lenkijos Respublikos įstojimo į Europos Sąjungą konvertuojant į bendrovės dalis jos iki stojimo paimtas paskolas taikomo kapitalo mokesčio bazę, būtų atsižvelgta į ankstesnį šių paskolų apmokestinimą, remiantis tuo metu galiojusiais nacionalinės teisės aktais.

      (1)  OL C 327, 2008 12 20.


title: Byla T-500/15: 2017 m. kovo 28 d. Bendrojo Teismo nutartis byloje LG Electronics/EUIPO – Cyrus Wellness Consulting (VIEWTY PRO) (Europos Sąjungos prekių ženklas — Protesto procedūra — Registravimo paraiškos atsiėmimas — Pagrindo priimti sprendimą nebuvimas)

text:
               6.6.2017

               LT

               Europos Sąjungos oficialusis leidinys

               C 178/18

         2017 m. kovo 28 d. Bendrojo Teismo nutartis byloje LG Electronics/EUIPO – Cyrus Wellness Consulting (VIEWTY PRO)

   (Byla T-500/15) (1)

   ((Europos Sąjungos prekių ženklas - Protesto procedūra - Registravimo paraiškos atsiėmimas - Pagrindo priimti sprendimą nebuvimas))
   (2017/C 178/23)
   Proceso kalba: anglų

      Šalys

      Ieškovė: LG Electronics, Inc. (Seulas, Korėjos Respublika), atstovaujama advokato M. Graf

      Atsakovė: Europos Sąjungos intelektinės nuosavybės tarnyba (EUIPO), atstovaujama L. Rampini

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Cyrus Wellness Consulting GmbH (Berlynas, Vokietija), atstovaujama advokatų A. Wulff ir U. Hildebrandt

      Dalykas

   Ieškinys dėl 2015 m. birželio 11 d. EUIPO antrosios apeliacinės tarybos sprendimo (byla R 1940/2014-2), susijusio su protesto procedūra tarp Cyrus Wellness Consulting GmbH ir LG Electronics, Inc.

      Rezoliucinė dalis

               1.

               Nebereikia priimti sprendimo dėl ieškinio.

               2.

               Priteisti iš LG Electronics, Inc. padengti savo ir Europos Sąjungos intelektinės nuosavybės tarnybos (EUIPO) bei Cyrus Wellness Consulting GmbH patirtas bylinėjimosi išlaidas.

      (1)  OL C 354, 2015 10 26.


title: Byla T-264/05 The Procter & Gamble Company2005 m. liepos 18 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)

text:
               3.9.2005

               LT

               Europos Sąjungos oficialusis leidinys

               C 217/54

      The Procter & Gamble Company2005 m. liepos 18 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui)
   (Byla T-264/05)
   (2005/C 217/112)
   Proceso kalba: anglų
   2005 m. liepos 18 d. Europos Bendrijų Pirmosios instancijos teisme buvo pareikštas The Procter & Gamble Company, įsteigtos Cincinatyje, Ohajuje (JAV), atstovaujamos advokato G. Kuipers, nurodžiusio adresą dokumentams įteikti Liuksemburge, ieškinys Vidaus rinkos derinimo tarnybai (prekių ženklams ir pramoniniam dizainui).
   Ieškovė Pirmosios instancijos teismo prašo:

               —

               panaikinti 2005 m. gegužės 4 d. VRDT pirmosios apeliacinės tarybos sprendimo (byla R 849/2004-1) dalį, kurioje nurodoma, kad prekių ženklas neatitinka Reglamento Nr. 40/94 7 straipsnio 1 dalies b punkte pateiktų reikalavimų;

               —

               priteisti iš VRDT bylinėjimosi išlaidas.

         Ieškinio pagrindai ir pagrindiniai argumentai

               Prašomas registruoti Bendrijos prekių ženklas:

               Erdvinis prekių ženklas, kurį sudaro balta kvadratinė tabletė, ant kurios pavaizduotas žalias keturių vainiklapių žiedas, 3 klasės prekėms (Balinimo preparatai ir kitos plovimo medžiagos; plovimo, valymo ir indų priežiūros preparatai; muilas...) — paraiška Nr. 1 684 059

               Eksperto sprendimas:

               Atmesti paraišką.

               Apeliacinės tarybos sprendimas:

               Atmesti apeliaciją.

               Ieškinio pagrindai:

               Reglamento Nr. 40/94 7 straipsnio 1 dalies b punkto pažeidimas.


title: Byla C-25/11: 2011 m. sausio 17 d. Supremo Tribunal Administrativo (Portugalija) pateiktas prašymas priimti prejudicinį sprendimą byloje Varzim Sol — Turismo, Jogo e Animação, SA prieš Fazenda Pública

text:
               2.4.2011

               LT

               Europos Sąjungos oficialusis leidinys

               C 103/14

         2011 m. sausio 17 d.Supremo Tribunal Administrativo (Portugalija) pateiktas prašymas priimti prejudicinį sprendimą byloje Varzim Sol — Turismo, Jogo e Animação, SA prieš Fazenda Pública

   (Byla C-25/11)
   2011/C 103/25
   Proceso kalba: portugalų

      Prašymą priimti prejudicinį sprendimą pateikęs teismas

      Supremo Tribunal Administrativo

      Šalys pagrindinėje byloje

      Ieškovė: Varzim Sol — Turismo, Jogo e Animação, SA

      Atsakovė: Fazenda Pública

      Prejudiciniai klausimai

               1.

               Ar CIVA (Código do imposto sobre o valor acrescentado, Pridėtinės vertės mokesčio kodeksas) 23 straipsnis neprieštarauja 1977 m. gegužės 17 d. Šeštosios Tarybos direktyvos 77/388/EEB 17 straipsnio 2 ir 5 dalims ir 19 straipsniui

               2.

               Jei atsakymas į pirmąjį klausimą teigiamas, ar dėl minėtame 23 straipsnyje nustatytos specialios apmokestinamųjų asmenų, vykdančių vien apmokestinamuosius sandorius, nors, atsižvelgiant į tiesioginę jų paskirtį, jie yra neapmokestinami dėl šiam sektoriui skiriamų subsidijų („inputs“), sumokėto pridėtinės vertės mokesčio atskaitos proporcijos neprieštaraujama minėtos direktyvos 17 straipsnio 2 ir 5 dalims bei 19 straipsniui?


title: Byla T-696/13: 2013 m. gruodžio 30 d. pareikštas ieškinys byloje Meta Group prieš Komisiją

text:
               22.2.2014

               LT

               Europos Sąjungos oficialusis leidinys

               C 52/44

         2013 m. gruodžio 30 d. pareikštas ieškinys byloje Meta Group prieš Komisiją

   (Byla T-696/13)
   2014/C 52/84
   Proceso kalba: italų

      Šalys

      Ieškovė: Meta Group Srl (Roma, Italija), atstovaujama advokatų A. Bartolini, V. Colcelli ir A. Formica

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pripažinti, kad Europos Komisijos atliktas META s.r.l. numatytų dotacijų sumažinimas yra neteisėtas;

               —

               nurodyti Komisijai sumokėti ieškovei papildomą 129 153,11 euro sumą kartu su palūkanomis;

               —

               nurodyti institucijai atlyginti ieškovės patirtą žalą.

      Ieškinio pagrindai ir pagrindiniai argumentai

   Šis ieškinys pareikštas dėl Komisijos sprendimų, kuriais buvo sumažinta iš pradžių numatyta dotacija projektams „BCreative“, „Take-It-Up“ ir „Ecolink+“, kurių dotacijų sutartys buvo sudarytos tarp ieškovės ir atsakovės vykdant „Konkurencingumo ir inovacijų bendrąją programą (KIP) (2007–2013)“.
   Keli su šiais projektais susiję sprendimai taip pat buvo ginčijami bylose Meta Group prieš Komisiją, T-471/12, T-34/13 ir T-35/13.
   Pateikti motyvai ir pagrindiniai argumentai yra tie patys, kaip ir nurodyti šiose bylose.


title: Byla T-545/11: 2013 m. spalio 8 d. Bendrojo Teismo sprendimas byloje Stichting Greenpeace Nederland ir PAN Europe prieš Komisiją (Galimybė susipažinti su dokumentais — Reglamentas (EB) Nr. 1049/2001 — Dokumentai dėl pirmojo leidimo pateikti į rinką veikliąją medžiagą glifosatą — Sprendimas iš dalies neleisti susipažinti su dokumentais — Pavojus, kad gali būti pažeisti fizinio arba juridinio asmens komerciniai interesai — Reglamento Nr. 1049/2001 4 straipsnio 5 dalis — Svarbesnis visuomenės interesas — Reglamentas (EB) Nr. 1367/2006 — Reglamento Nr. 1367/2006 6 straipsnio 1 dalis — Direktyva 91/414/EEB)

text:
               23.11.2013

               LT

               Europos Sąjungos oficialusis leidinys

               C 344/54

         2013 m. spalio 8 d. Bendrojo Teismo sprendimas byloje Stichting Greenpeace Nederland ir PAN Europe prieš Komisiją

   (Byla T-545/11) (1)

   (Galimybė susipažinti su dokumentais - Reglamentas (EB) Nr. 1049/2001 - Dokumentai dėl pirmojo leidimo pateikti į rinką veikliąją medžiagą glifosatą - Sprendimas iš dalies neleisti susipažinti su dokumentais - Pavojus, kad gali būti pažeisti fizinio arba juridinio asmens komerciniai interesai - Reglamento Nr. 1049/2001 4 straipsnio 5 dalis - Svarbesnis visuomenės interesas - Reglamentas (EB) Nr. 1367/2006 - Reglamento Nr. 1367/2006 6 straipsnio 1 dalis - Direktyva 91/414/EEB)
   2013/C 344/95
   Proceso kalba: anglų

      Šalys

      Ieškovės: Stichting Greenpeace Nederland (Amsterdamas, Nyderlandai) ir Pesticide Action Network Europe (PAN Europe) (Briuselis, Belgija), atstovaujamos advokatų B. Kloostra ir A. van den Biesen

      Atsakovė: Europos Komisija, iš pradžių atstovaujama P. Oliver, P. Ondrůšek ir C. ten Dam, vėliau — P. Oliver, P. Ondrůšek ir C. Zadra

      Dalykas

   Prašymas panaikinti 2011 m. rugpjūčio 10 d. Komisijos sprendimą, kuriuo buvo atsisakyta leisti susipažinti su Vokietijos Federacinės Respublikos, kaip valstybės narės pranešėjos, parengtos veikliosios medžiagos glifosato vertinimo ataskaitos projekto 4 tomu pagal 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (OL L 230, p. 1; 2004 m. specialusis leidimas lietuvių k., 3 sk., 11 t., p. 332).

      Rezoliucinė dalis

               1)

               Panaikinti 2011 m. rugpjūčio 10 d. Europos Komisijos sprendimą, kuriuo buvo atsisakyta leisti susipažinti su Vokietijos Federacinės Respublikos, kaip valstybės narės pranešėjos, parengtos veikliosios medžiagos glifosato vertinimo ataskaitos projekto 4 tomu pagal 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką, nes tuo sprendimu neleidžiama susipažinti su tomis minėto tomo dalimis, kuriose pateikta informacija, susijusi su dujų ar teršalų išmetimu į aplinką: su visų veikliojoje medžiagoje, apie kurią pranešė kiekvienas ūkio subjektas, esančių priemaišų „tapatybe“ ir kiekiu, kurie nurodyti pirmo šį tomą sudarančio dokumento C.1.2.1 punkte (p. 11-61), antro šį tomą sudarančio dokumento C.1.2.1 punkte (p. 1-6) ir trečio šį tomą sudarančio dokumento C.1.2.1 punkte (p. 4 ir 8-13); su atskirose partijose esančiomis priemaišomis ir su tų priemaišų minimaliu, vidutiniu ir maksimaliu kiekiu, kuris kiekvieno ūkio subjekto atveju atskirai nurodytas pirmo tą tomą sudarančio dokumento C.1.2.2 punkte (p. 61-84) ir trečio tą tomą sudarančio dokumento C.1.2.4 punkte (p. 7) esančiose lentelėse; su ūkio subjektų sukurtų augalų apsaugos produktų sudėtimi, kuri nurodyta pirmo tą tomą sudarančio dokumento punkte „C.1.3 Išsami preparatų specifikacija (priedas III A 1.4)“ (p. 84-88).

               2)

               Priteisti iš Europos Komisijos bylinėjimosi išlaidas.

      (1)  OL C 355, 2011 12 3.


title: Byla F-71/12: 2012 m. liepos 5 d. pareikštas ieškinys byloje BZ prieš ECB

text:
               20.10.2012

               LT

               Europos Sąjungos oficialusis leidinys

               C 319/17

         2012 m. liepos 5 d. pareikštas ieškinys byloje BZ prieš ECB

   (Byla F-71/12)
   2012/C 319/31
   Proceso kalba: anglų

      Šalys

      Ieškovė: BZ, atstovaujama advokato N. Lhöest

      Atsakovas: Europos Centrinis Bankas

      Ginčo dalykas bei aprašymas

   ECB sprendimo atmesti ieškovės prašymą pripažinti, kad jos liga yra profesinės kilmės, panaikinimas.

      Ieškovės reikalavimai

               —

               Panaikinti 2012 m. balandžio 25 d. ECB sprendimą atmesti ieškovės prašymus, pateiktus 2011 m. birželio 28 d. ir papildomuose 2011 m. spalio 24 d. ir 2012 m. vasario 20 d. laiškuose,

               —

               atitinkamai patenkinti ieškovės prašymus, suformuluotus rašte, kuriuo teikiamas prašymas, ir papildomuose laiškuose, ir nurodyti atlikti tinkamą tyrimą bei pateikti atitinkamą ataskaitą bei išdėstyti visas su jos darbo sąlygomis susijusias aplinkybes, kuriomis gydytojas galėtų pasiremti atlikdamas savo vertinimą,

               —

               nurodyti ECB pateikti ieškovei visus duomenis, susijusius su jos sveikatos būkle ir sveikatos patikrinimu, kuriuos Personalo generalinis direktoratas surinko ir kuriais disponuoja, įskaitant iki šiol gautą informaciją (be kita ko, neanonimišką atsakymo į klausimyną versiją) ir kitus surinktus duomenis (pvz., Personalo generalinio direktorato iniciatyva surengtų pokalbių išklotines, pateikiant jas atvira forma), taip pat bet kokią kitą informaciją, kuri bus gauta atliekant naujas procedūras. Tuo atveju, jeigu šiuose duomenyse yra su sveikatos būkle susijusios informacijos, jie gali būti siunčiami jos gydytojui,

               —

               nurodyti ECB sumokėti ieškovei 50 000 eurų sumą už nepateisinamą delsimą vykdyti procedūrą,

               —

               nurodyti ECB sumokėti ieškovei 5 000 eurų sumą, kuri padengtų dėl neteisėtai surengtų sveikatos patikrinimų patirtas atstovavimo išlaidas,

               —

               nurodyti ECB sumokėti ieškovei 50 000 eurų sumą moralinei žalai, patirtai dėl ECB neteisėtų veiksmų ir papildomų beprasmių kliūčių, sudarytų atliekant sveikatos patikrinimus dėl pajėgumo dirbti ir negalios, atlyginti,

               —

               nurodyti ECB sumokėti ieškovei 25 000 eurų sumą už ieškovės reputacijai ir geram vardui padarytą žalą ir mėginimą neteisėtai nutraukti darbo sutartį,

               —

               nurodyti ECB sumokėti ieškovei skirtumą tarp negalios išmokos ir visos atlyginimo sumos, susidariusį nuo 2009 m. sausio mėn.,

               —

               nurodyti ECB sumokėti ieškovei 100 000 eurų sumą dėl prarastų karjeros galimybių,

               —

               nurodyti ECB sumokėti ieškovei negautą sumą, kuria būtų padidėjęs jos atlyginimas skaičiuojant pagal 7 atlyginimo punktus per metus (3,5 %) nuo 2009 m.,

               —

               nurodyti ECB 100 % padengti nuo 2006 m. dėl ligos patirtas ieškovės medicinines išlaidas,

               —

               nurodyti ECB sumokėti ieškovei 8 % palūkanas nuo priteistos sumos,

               —

               priteisti iš ECB visas bylinėjimosi išlaidas.